text:
SENG JA BUM NA KIA MYU TSAW NINGHKRING NI A SHAGUN LAIKA
Labels: Shagun Laika
19 comments:
- Nguo baw law said...
-
Tsa doi la myen htim magra e,,,,,grai myit dum ngun jaw nngai,nang tsun ai hku teng sha hoyen ni hte hkrum jang .ngai gaw akyu she hpyi ya na yaw nga de she rai mat sai lo,,,,kyu hpyi duum nga na.
- September 6, 2012 at 5:35 PM
- Ma Brang said...
-
Ya a ten hta gaw Majan pa de n du ai Kanu kawa kahpu kanau kahkau kahkri karat hte kani katsa yawng mung Shawng lam de mi n sa tim myit pu Ba ai a tsan dat ai lam gaw yawng tinang lu galaw aimadang hku shang lawm nga ai re. Tinang man ang ai hta a put a pair n nga ai sha Shawng de pandung du hkra shakut nga ga
- September 6, 2012 at 6:21 PM
- Anonymous said...
-
Myutsaw share shagan myitrum manang ni nanhte yawng hte rau rai nga ga ai. Yehowa Karai Kasang a Awng Padang ninglaw gaw KIA myu tsaw share shagan yawng a ntsa tut rau rai nga u ga law..
- September 6, 2012 at 6:27 PM
- Anonymous said...
-
buga de rai tim gara kaw rai tim tinang jinghpaw mung gaw tinang a bu ga nan rai sai nga ai sha ra kaw na ninghkap sa wa ga
- September 6, 2012 at 6:52 PM
- Anonymous said...
-
net hkan na ka ai ni law malawng gaw akyu hpyi lawm nga ai, du ai shara na galaw nga ai nga ni chyu law nga ai...tim anhte ta tut shawng lam hta masha n'gun grai ra nga ai masha n;gun nlaw yang tai hpyen wa hpe akyu hpyi na sha dang na lam nnga ai...dai hpe ma sung sung sawn lawm marit oi <chyahkring mi wa gan galai nga ai ten ka dat ai..
shawng lam
- September 6, 2012 at 7:05 PM
- Unknown said...
-
ngai maigan mungdan de sa ai gaw ya na zawn nngwi npyaw nga ai lam ni hpe prat ding sa wunpawng a myu ni a kata kawn shamat kau na matu re .majan chyu gasat di gaw ngwi pyaw na nre hpajyi hte majan pawng yang she mai na re majan gasat ai shaning malishi jan sai lak lai wa ai lam nau nnga ai hpe mu lu ai
- September 6, 2012 at 7:13 PM
- Unknown said...
-
a
- September 6, 2012 at 7:13 PM
- tawng said...
-
yhu
- September 6, 2012 at 9:00 PM
- lagang said...
-
la nan hte e.. hpyen ngun nlaw tim karai wa kaw kam sham ai myit hte hpyi yang gaw teng sha nan awng dang nga ai law ya jang nan hte a myi n pu kaw nan sak se madun sai lam bai malap kau masai yi? ya hte sha wan yam gudawng hpe karai hpabaw galaw dat a ta?hpyen n gun hte sha dang ai baw rai yang gaw myen ni an hte rawt malan hpung ni hpe dang kau ai na sai gaw a tsawm sha sadi sahka let tara hkan ai hpen la wa gaw galoi mung n hkrat sum ai lam hpe yawng hkam la let n gun nlaw tim hpa myi myit hkum kaji taw nga nut lu hta she hkan ai law la nan hte e...
- September 6, 2012 at 9:14 PM
- Anonymous said...
-
Karai Kasng lawm yang she hpa mung awng dang ai law...
- September 6, 2012 at 9:26 PM
- Tsaw ninglen said...
-
Hkungga lara let sengja bum na agu Doila Congratulation hkungga ai yaw ,An hte ni tsan ai shira du mat wa tim Agu la hte rau sha re nmalap ga ai kangka let akyu hpyi nga ga ai ,magam bungli ni mung shakut lu ai ja gumhpraw ni hpe amyu hte mungdan a jut mi kaw mung jaw bang ,tsinyam dabang de mung n-gu ,jum,majap a matu shapyi ngu nna shita shagu nhprai shagun masu nga ga ai rai tim shawng lam de na gawdin ginsup ning hkring kaba ni a matu nhkyen kau ai majaw tawngban dat ga ai law,ya Final pyi du taw sai wa aten dep shakut dat na ga ai ngun tsi ni,gawdin jepdin ni buhpun palawng ni shagun na re ngup mung n-baw law na re,lata mung n-lagyaw na re ngu grai myit nsu saga ai grai tawngban ai law Myu tsaw ning hkring ni e ,law law shaman nna maja let nga nga na matu ma shadum dat ai ,an hte ni ya na bat mung ninghkap poi lamang matut galaw na re ngu mung jahta dat ai law,
Tsawra ai kanam
shanpraw buga
- September 6, 2012 at 9:28 PM
- Anonymous said...
-
Karai Kasang bungli galaw nga ai re majaw, masha law nlaw hte gaw nseng ai, tinang a kam sham ai myit masin hte sha seng ai,myit kraw kata kaw na kam sham ai myit masin hte gasat jang lam shagu hta teng sha Awng Padang dip la lu na re. gara kaw mi du du Karai Kasang hpe Kam Sham ai myit ngang grin let gasat sa wa ga ...akyu hpyi ai ni mung hpyi nga ding yang re..shawng lam kaw nga ai share ninghkring ni hpe galoi nmalap ai.Anhte mung nan hte zawn sha yup npyaw sha nmu, hkam sha let akyu hpyi nga ai re.
- September 6, 2012 at 9:33 PM
- Anonymous said...
-
majan ngwi kasat na hpyen yen yen hprawng hkawm ai hpakan bu ni e,na nhpu nnau,nshu nsha sawng hpe myen sawa ni sat nat roi rip ya yang she shum yawn taw yaw,myen hpe gaw ahkaw ahkang nga ai ten lai sai prat ting na myen zingri dip sha ai maroi nni hpa ni hpe ya matai htang nut jaw raq ai,dai ten hta me hprawng hkawm taw mu.
- September 7, 2012 at 1:09 AM
- Anonymous said...
-
KIA Hpyen ma ni gawdin g'sup ai da aw??? N chye na n na le!!!!!?????KIA/O Dukaba ni chyum majan gade kasat taw tim golf ginsup na ten naw lu ma ai le...P
- September 7, 2012 at 4:53 AM
- Anonymous said...
-
grai kaja sai law.
- September 7, 2012 at 6:45 AM
- Chyakyi Tu said...
-
Dai daram ram majan gasat nga yang Golf ginsup ai nga teng ani? mau dik mat sai nta wa mat nu Dukaba ni e..., npu na ni hpe shara jaw ging sai nau hpyau sai yaw....
- September 7, 2012 at 12:23 PM
- Anonymous said...
-
Mana ni dai ram anya yang comment hkum ka shale mu le.nchye na yang gaw mahtai naw tam mu le.masha hpe ga tsun shut taw sai.tawng ban u lawan.ok?
- September 7, 2012 at 1:36 PM
- Anonymous said...
-
Anhte mung anhte dangdi lu ai daram gaw dalaw nmga ga ai
- September 7, 2012 at 2:50 PM
- gvflahtawsengnan said...
-
dai zawn re shi ga hpe lu hti ia majaw gria hkrak sai yaw
- September 7, 2012 at 3:15 PM


c: text/html

text:
Wunpawng Mungdan Shanglawt Asuya Dap Ba (5) npu, Dung (3) Ginra rai nga ai Ja Pu mare hte Ja Hta mare lapran kaw KIA myu tsaw share shagan ni hte myen asuya a hpyen hpung ni laja lana gap gasat nga ai lam shiga na chye lu ai. N dai majawn gaw ya ten du hkra matut manoi gap gasat nga ai lam shiga na chye lu ai. N dai zawn gap hkat ai hta tinang KIA myu tsaw share shagan maga na hka la hkrum ai ni lawm ai lam hte myen maga na law law wa hkala hkrum nga ai lam hpe mung na chye lu ai.
JA PU HTE JA HTA KAW LAJA LANA GAP NGA
Wunpawng Mungdan Shanglawt Asuya Dap Ba (5) npu, Dung (3) Ginra rai nga ai Ja Pu mare hte Ja Hta mare lapran kaw KIA myu tsaw share shagan ni hte myen asuya a hpyen hpung ni laja lana gap gasat nga ai lam shiga na chye lu ai. N dai majawn gaw ya ten du hkra matut manoi gap gasat nga ai lam shiga na chye lu ai. N dai zawn gap hkat ai hta tinang KIA myu tsaw share shagan maga na hka la hkrum ai ni lawm ai lam hte myen maga na law law wa hkala hkrum nga ai lam hpe mung na chye lu ai.
Labels: Jinghpaw Mung Shiga
2 comments:
- padang yesu said...
-
K K chyeju hpe shakawn ai.shawnglam de nga W P myu tsaw brang ni hkala nba hkrum ai nga hti npyaw na npyaw myit npyaw n gut nga ai le,ya dai ni kaw na W P myu sha nji nban yawng agung alau manawn mashan si hkrung sihtan nnga chyoi pra ai winyi ka up da ya nga u ga.tut kyu hpyi nga ga ai.
- March 24, 2012 at 3:56 PM
- hkunman said...
-
Lamu hpe hkindit, Tinang a-kraw kata kaw na Yesu Hkristu hte Kawa Karai Kasang hpe kamhpa ma rawn jahtaw n-na gap tik tik di ga,Myen TSADAN hpe Anhte Jinghpaw Wunpawng Myu sha ni a-lata kaw apya na matu tut kyu hpyi nga n-ngai
- March 25, 2012 at 10:07 AM

robotstxt: allowed

filter: keep


text:
Miwa Gumsan Mungdan, Saphkung Mungdaw, Shweli Ginwang kata de Jinghpaw Mung, Manmaw Ginwang, Kaihtik maga na hpyen yen tsinyam masha ni 20000 (mun lahkawng) jan du shang shingbyi nga ai gaw tsawmra mi na wa sai. Miwa Asuya gaw, ndai zawn mungdan ga jarit tawt nna du shang sa ai ni hpe gawt nhtang shabai na aming shapraw lai wa sai. Rai tim, Saphkung Mungdaw, Shweli Ginwang kata na Jinghpaw Wunpawng sha ni gaw, ndai zawn hpyen yen shingbyi du sa ai tinang a sai daw sai chyen amyu sha ni hpe pu gang sin machyi let, "Kahkum a ntsin maga" ladat galaw lai wa sai.
Miwa Asuya kaw nna ndai hpyen yen tsinyam Jinghpaw Wunpawng sha ni hpe gawt nhtang shabai na rai yang, anhte mung ndai Shweli mare kaba e tara n shang nsin hpaga galaw sha nga ai Myen amyu langai pyi n ngam hkra gawt shachyut na ga ai, ngu ma ai da. Shweli mare e rawng nga ai Myen amyu sha ni gaw, nanghpam ka-ni dut shabra ai; shawa num galaw sha ai; masha rim dut sha ai, hpaida da ai, lagu lagut ai, masha sat ai, n hkru ai bungli hkrai gat hkai ai ni rai ma ai.
Miwa Asuya hpe shing ngu tsun dara nna, ya du hkra gaw, tinang a sai daw sai chyen amyu sha ni naw shingbyi nga lu ma ai. Dai sha n-ga, Shweli na Jinghpaw Wunpawng sha ni n-gun jawm dat let, dang lu ai made malu masha arung arai ni mung madi shadaw nga ai lam, Shweli mare na Slg. Hpauyam La Awn ngu ai wa tsun dan ai kaw na na chye lu ai rai.


text:
Wunpawng Ramma ni hpe sat;
Wanglu wanglang dut shabra,
Htam sanit grau she jat wa.
(2) Sut-su ai kashu kasha,
Ja gumhpraw rau manai ya;
Kanu Kawa m'tsan mat hkra,
Rim dat shaw dat galaw ya;
Kachin lu su n kam yu,
Tsadan zingrut htu ai lu!
(3) Matsan mayan Ma ni tup,
Daw hten hkra zingri adup;
Bungli n mai g'law sha hkra,
Prat tup jam jau jaw kau ya.
(4) Wunpawng Ramma nanghpam-ya,
N mu masu su di da;
Lau lu lau si mat mu ga,
Mu tim ahkyak n la sa;
Tsawra amyit n madun,
Hkum di hkum rai ngu n tsun;
Kaga Ramma ni hpe gaw,
Shadum jahprang ma ai yaw.
(5) Tsang 10 sanpoi sha-awng m'su,
Dakkasa du jang hkap d'ru;
Wunpawng Ma ni gaja loi,
Ka-ni nanghpam de hkroi hkroi.
(6) Mare Kaba Wunpawngsha,
Katsi majan gasat ya;
Nam Kahtawng na Wunpawng hpe,
Mu shara kaw sat shakre;
Amyu shamyit masing dai,
Tsadan a ladat rai sai.
(7) M're kaba Wunpawng Ramma,
M'sha lahkam n dep mat hkra;
Bawnu j’htentsi shabra ya,
Dasang sang galaw shapraw,
Manu hkyamsa hte dut jaw; rai nga ma ai oi.
Ya.....! Wungpawng mungdan asuya kawn,
Nanghpam pat j'san galaw tawn;
Hpyen magam gun magrau grang,
Majan gasat grai awng dang;
Lagu lagut hkoi mat wa,
Anhte a mare buga.
Ka-ni hkai sha ginra hkan,
Malai kaja li garan;
Hkailu hkaisha sharin ya,
Ka-ni yi ni hkoi mat hkra;
Dut lu dut sha pat jasan,
Masing kaba she woi gran rai;
shakut nga ai rai.
Goi! ya......
Ga’gawp hpungdim dat mayu,
Matsing sumhting da ga lu!
Nang Wunpawng Jet ai rai yang,
Sai chyup ai kaw hkum lawm nang;
Ka-ni nanghpam ninghkap na,
Nang nan shawng de shang lawm ra;
Hkai lu hkai sha dut shabra,
Lu lang sha lang hpe kau da.
Tai a myu sh'myit m'jan daini,
Rawt m'lan kau lu hkra shakri;
Nang hte Ngai nan n lawm n mai,
Myu hpe makawp la ra sai;
Tai masing kadawng mat hkra,
Myu Tsaw Myit Rau Le I Ya..........
Shanglawt Tsing
26.6.2012


text:
2 comments:
- Gindaizup said...
-
Grai lachyum rawng ai video hpe mu lu ai majaw galaw nna website hta mara da ai myit su wa hpe grai chyeju dum ai. Byin mai yang gaw ndai video clip hpe chyeju hte shagun jaw rit ngu lajin dat mayu ai. zupgindai@gmail.com hkringdat hte shagun dat ya rit. Anhte wunpawng sha ni yawng chye ra ai lam nan re ai.
- February 11, 2012 at 8:56 PM
- Tawk Hkam said...
-
Gindai Zup hpang de,
Sumla hkrung hpe shagun yang gaw file size nau kaba ai majaw n mai shagun na re. Internet downloader nga ai rai yang gaw n dai kaw nan kalang ta mai download la ai lam shana dat n ngai.
- February 11, 2012 at 9:35 PM


text:
Pati a shawa lam yan sharin achyin mu galo shatup hpaji san htang(Lahkong )
党的群众路线教育实践活动知识问答(二)
7, Sharin achyin lam galo shatup na aten ahkying go gara hku hprai ton a ta?
Htan:2013 ning lawu do ko nna hpang nhtom, ntsa hku nna lawu tsang du ahpung 2 garan, 2014 ning shata 9 hta ngut kre hkra rai na. Shong hpung ni go mungdo gaba atsang shagu hte mungdo gaba up ningtau atsang na rung dap hte teng tok gon hkang rung dap ni,ginjo nna gonhkang ai sutgan dap,hpaga magam dap,ginjo atsang dakkasu jong ni. Nambat lahkong hpung ni go mungdo gaba atsang a lawu de na rung dap hte teng tok gon rung dap ni, lawu tsang hpongchyom ni . Sharin achyin la na aten shata 3 ko nna mai grit ai.
8,Sharin achyin galo shatup lam galo ai shaloi ladat gara ko hkan na?
Htan: Gaja ai maga hku sharin achyin ai hpe madung shatai nna, shut hpyit ai hpe daru ai hte tinnang hkrai hpyit la, teng man ai ai hpe tsun , garan nna sharin matsun, woion ningbo ni hku nn woi sharin rai na.
9, Shawa masha a mu htam atsam sharot la na “Maga 4 na atsam”a lachyum go nhpa re?
Htan:Jep sumru yu, bungli masa nan chye na n-gun atsam rong,logadat hpaji hku nna hparan, gumrong gumtsa hku nna dodan na atsam rong,hpai shai ai lam hparan kau na atsam rong ra, shawa masha hpe hko ndau, shawa masha hpe woi zahpo re n-gun astam rong .
10, Sharin achyin lam galo shatup sa wa ai hta magra gaja ra ai go gara ra re ta?
Htan:Langai go sharin achyin, myit lu lam madat mara la,.Lanhkong go ra rong ai manghkang hpe la shapro ton nna, shada daru sharin hkat.Masum go Sharai jahtuk galo shatup nna, htung tara dodan ton rai na.
11, Ginjo pati a shawa lam yan sharin achyin galo shatup mu nambat langai hpung ni a ginchyum hpong hte nambat lanhkong hpung ni bai hpang ai zuphpong go galoi hpo na?
Htan:2014 ning shata 1 nhtoi 20 ya ko nna 21 ya shani Bekyin ko hpo hpong sai.
JINGHPO LAIKA
Sumla shiga
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
Lapran tsang jong hte jong gaji ni wunli makop lam sharin la ma ai
Sunla shiga
Shiga masa
Sumla shiga
图片新闻
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
巴达小学举行学生运动会
Lapran tsang jong hte jong gaji ni wunli makop lam sharin la ma ai
中小学校启动校园安全周活动
Sunla shiga
图片新闻
Ho Ru Li hpung woi nna Ma-lung ginwang ko ren lu rem sha mu sa woi yu sharin achyin la hkom u ai
何汝利率队赴马龙县考察学习畜牧
Mungdo gaba asuya ni anhte mungdo na wan dat rung gaji gaba galo nna dum nta htot ai mung masha ni a sat lawat hpe wa jep dup hkom ma ai
省政府调研我州大中型水电站工程


text:
MALANG MAW KAW MYEN NI N BUNGLI DARU GALAW
Labels: Jinghpaw Mung Shiga
13 comments:
- Anonymous said...
-
HKum yu sin nga mu, TINANG hpe gayat na JU SHING NA ni hpe tau hkrau nna seng yeng kau mu,TINANG gaw DEFENSIVE hku sha galaw nna la sha ai baw nrai na re yaw ,ga htaw maw daw ni hpe sha pyi sharin sha ga dat mu ,TINANG GAW SELF DEFENCE SHA GALAW GA NGU ,HKUM MYIT SU TAW MU, MYEN HPYEN WA , DAI HKU NMYIT AI. MYU TSAW.
- September 10, 2012 at 10:27 PM
- Anonymous said...
-
Dai Holicopter ni gaw US dollar Sen mi daram tan na re..gap jaru jahten kau dat mu.. Hpakant kaw lung seng dut nna mari da ai ni re..
- September 10, 2012 at 10:36 PM
- angel mai said...
-
Dear KIO /KIA,
Do not let them build any air base for landing helicopter or run way. Shoot them and control their base.
USA
- September 10, 2012 at 11:33 PM
- hkunman said...
-
Tsawra KIO/KIA hte Jinghpaw Wumpawng Myusha yawng hte e....N-Bungli gap ai baw n-lu n-mai rai taw nga ai lo....,Lunan lu ra ai law.....,
- September 11, 2012 at 4:15 AM
- Anonymous said...
-
Bungli galaw nga ai masha yawng hte motor hte hpawn di asai sha shakrip kau dat mu law. Yu sin ai hku sha gaw hkum galaw nga mu. Sagu zawn sat wa na rai tim azim sha du ja ya ai nga baw gaw n galaw ga le i. Lapu zawn tinang hpe hkra wa na sai nga yang kap kap di ai zawn galaw na hku she di mu yaw. N mai hkyam sa jaw sai. Ndai ni nau ladu sai.
- September 11, 2012 at 6:17 AM
- Anonymous said...
-
Hkau ni e hkum yu shalai nga mu lo...Iran ni zawn ma du shawng gap ai baw re lo..Moi ju ni hpe sat ja htum ai ten hkam sha rang let yu sha lai kau ai ma jaw grai myit malai lu di ya ten shan hte shawng galoi mung gap gasat hpang ai re lo..Ya ten hpyen rai pyi yawng wa jahkrat ngut sam sai...
- September 11, 2012 at 6:41 AM
- Anonymous said...
-
helicopter gaw hpen la gap ai htan grau gap pyaw na re kalang hkra yang tsawm ra dan sai.
Rai tim lamu hte hkrai mung nau hkum yu taw npu de mung nmai malap nga.
- September 11, 2012 at 8:20 AM
- Anonymous said...
-
comment ,,ka ai ni yawng hpang de ,,hkum ma na nga mu,,dai miwa ,,lau ban ni hpe ,,gawt dat jang ,,,,yawng ngut sai,,,
( dai ni rai nga ai ,NUM MUNG TAI LA MUNG TAI ,( ja hkraw hte bung ai,( ja mung ja,,ga lun mung ga lun ) nga ai baw,,
- September 11, 2012 at 2:38 PM
- sammung ramma said...
-
wp buga ga hpe htu ai gaw wp ni daw dan na hkang nga naw jaw htu na i njaw htu na i wp ni prawt daw dan ra ai.ngai gaw njaw htu ai htu nga ai jak ni wan nat kau ya mu.
- September 11, 2012 at 3:22 PM
- Anonymous said...
-
Myutsaw share shagan ni hkum yu taw nga mu kyuhpyi n gun la nna shakrip shamyit dat mu, banau ni a masing gaw anhte myu sha ni a matu hpa mung akyu njaw ai yaw, dai nbung li daru ngut hkra gaw nmai la taw ai, lawan yaw jaw dat ra ai, myu tsaw ai lauban kaba ni anhte a myu tsaw share shagan ni lang la laknak kaba ni mari ya ga hkum yu taw nga mu,
- September 11, 2012 at 4:59 PM
- christopher said...
-
Aten gaw masha hpe nla ai.gwi myen ni hpa mi galaw,galaw WP myu ni hpe jamjau jaw na matu sha re.
- September 11, 2012 at 5:42 PM
- Anonymous said...
-
Hpakant kaw Bawm kapaw ai hpang, Nbungli hte hpyen la ni, laknak ni shi lang n ga htaw sa nga ai lam na chye lu ai, Ya mung n bungli yu na matu dabang hkyen nga ai nga re majaw, Hpakant Dap dung (6) hta dai zawn re hpe gap jahten ai baw n nga sai kun? n nga yang lu la mai ai ladat hte hparan kau na lam ni hpe yawng jawm karum ga ngu tsun mayu ai. Comment jaw ai daram hte sha grai la shang lawm sai zawn n myit nga ga. Aanhte yawng a shawng lam, Wunpawng Jinghpaw mungdang a matu grai ahkrak ai aten re.
- September 11, 2012 at 7:15 PM
- Zai Ningjar said...
-
Mu nga yang hkum yu shalai.!!!kadai Hpyen la wa lata Grau ding/n ding chyam hkat chyai let Gap dat yu mu leeee...KIA Myu tsaw ni e...Nan hte lahta na DU ni a ga chyu hkum la taw!!!Myen Hpyen n bung Li n Mai gap ai ngu order shapraw da ai I???Nbung Li gap laknak n lawm Tim,nang gap dat ai "machyu"kasha langai gaw..dai nbung Li a ahkyak ai jak kaw hkra hkrup yang.....
KaraiKasang lawm ai amu gaw "N Mai Byin Ai Ngu N NGA AI"
- September 13, 2012 at 7:40 PM


text:
IDP JAWNGMA NI A KANU KAWA NI HPE HKRUM ZUP N GUN JAW
Labels: Jinghpaw Mung Shiga
1 comments:
- Jatawng Naw said...
-
N gun jaw ga hte sha n ngut sai law..Lam magup sumhpa hta litt la garum shingtau la ra sai. Myit masin, hkum hkrang asak a matu shim lam mung lu jaw hkra woi lakawn ra sa ga ai. Hpawt ni na matu myit mada na lam kaja mung woi ma dun ra sai law.
Karai Kasang Yehowa, hpan wa ningsang chye wa ningchyang kaw na myit mada shara hte anhte Shapawng yaw sha ni hpe garum shingtau ai lam lu la u ga..
- July 30, 2012 at 2:59 PM


text:
MYOTHIT DE MYEN HPYEN N GUN (400) JAN DU
Labels: Jinghpaw Mung Shiga
3 comments:
- wunpawngsaiga said...
-
hpa wa mi rai rai anhte maga karia lawm ai. jinghpaw kasa hpe karum hpyi mayu ai lam nga ai. chyeju hte ya ngai tsun ai ga n dai ni hpe tinang hte hkau ai manaw manang ni hpe ma tsun dan ga. ngai gaw hpa gaw n chye ai raitim ya anhte myu sha ni hta byin nga ai mayak mahkak hpe yu yu yang anhte myu sha ni hta mara law law nga ai. hpa majaw nga yang moi lai wa sai ten ni hta anhte myu sha ni gaw karai hpe malap nna nam hpan malu masha, n se n sa ai hta sha pyaw lai wa sai.Ya dai ni anhte myu sha ni n dai daram karai kaw hpyi jahtau taw tim majan sim mat ai lam n nga grau grau na she sawng wa nga ai.Anhte myu sha ni moi lai sai ten karai a shaman chyeju hpe n gawn n sawn re nga lai wa sai.Ya ten hta shada mara shagun hkat taw na ten n re sai. Dai majaw anhte myu sha ni yawng moi lai wa sai ten hta shut sai ai yu bak mara a matu yawng mara raw kyu hpyi yang kaja na re ngu myit lu ai. myit n daw ai sha kyu hpyi nga ga law. Luka 18 : 1-8 ndai chyum laika hpe myit masin hte hti yu ga law tsawra ai wunpawng sha ni e..
- May 1, 2012 at 9:47 PM
- hkunman said...
-
Jinghpaw Kasa e..KIO.KIA. hte Jinghpaw Wunpaw Myusha yawng hpe tsun ya rit, Myen TSADAN 1000000.lung wa tim MADU YESU HKRISTU HTE KAWA GOD, a.mying ning sang hta KAMHPA,KAMSHAM, ai lam MYIT MADA MANOI AI LAM hkum sha yawm GOD. Anhte myu sha ni a-KAMSHAM ai Myit masin hpe chyam dinglik yu ai, she re,Hkrit ai myit ,Myitru ai,Ung ang ai myit n-jaw da ai,MYIT MASIN MAHKRA hte KASHAM ,MYIT MASIN MAHKRA hte MANOI U, TAM NGA U,MADU YESU HKRISTU HTE KAWA,GOD, A- HPUNG SHING KANG HPE SHADAN SHADAWNG NA MATU RE.
- May 1, 2012 at 11:51 PM
- hkunman said...
-
MYEN TSADAN,5000000000,lung wa tim, HKYE HKRANG LA AI, MADU YESU HKRISTU HTE KAWA, GOD,HPE MAHKAWN MANGOI,SHAKAWN SHAGRAW, KYU HPYI N-ZIM AI SHA GAP TIK TIK RAI NGA MU,KA MANAWT LET GOD, HPE CHYEJU SHAKAWN NGA MU.
- May 2, 2012 at 12:00 AM


text:
August (20) bat Langai
Dingdung Ginwang Ginjaw, Masat (1) Dap Ba Daju kata dai hpawt August (19) ya jahpawt (8:00 to 11:00am) ten lapran Ginwang Ginjaw Shanglawt Amyu Shayi Komiti magam gun n'nan hte u-sa ni a bungli ap ya/hkap la hte hpawn Ginwang Ginjaw Amyu Shayi Rung n'nan ap nawng akyu hpyi ai lam hpe galaw la nna, (11:00 to 1:00pm) lapran Majoi Gawk Nu hta (34) ning hpring Wunpang Mungdan Shanglawt Amyu Shayi Masat Ninghtoi zuphpawng hpe matut galaw la lu sai lam shiga na chye lu ai. Ndai hpawng hta Ginwang Ginjaw Uphkang Du hte Masat (1) Dap Ba Up yan kaw na Amyu Sha Shanglawt rawt malan magam bungli hta Amyu Shayi ni shanglawm shakut shaja shingtep shingtau tai ra lam ni hte ra magup shatsam mungga shaga la lai wa sai lam matut na chye lu ai.


text:
Jinghpaw Mung hte Miwa ga sharit mare rai nga ai Loi Je mare na hpyen asuya hpyen dap hpe Wunpawng Mungdan Shanglawt Asuya a KIA myu tsaw share shagan ni kawn dai hpawt hkying (3:00am) hta sa htim gap lai wa sai lam na chye lu ai. Laknak kaba n sen ni tsawm ra ngoi gadu wa sai nga na buga na masha ni tsun shana wa ai. Kata lam shiga hpe gaw hkrak n chye lu shi ai.
LOI JE MYEN HPYEN DAP HPE HTIM GAP
Jinghpaw Mung hte Miwa ga sharit mare rai nga ai Loi Je mare na hpyen asuya hpyen dap hpe Wunpawng Mungdan Shanglawt Asuya a KIA myu tsaw share shagan ni kawn dai hpawt hkying (3:00am) hta sa htim gap lai wa sai lam na chye lu ai. Laknak kaba n sen ni tsawm ra ngoi gadu wa sai nga na buga na masha ni tsun shana wa ai. Kata lam shiga hpe gaw hkrak n chye lu shi ai.
Labels: Jinghpaw Mung Shiga
2 comments:
- shayi bum30 said...
-
Myu tsaw share shagan GIDON hpyen ni hpe Karai kasang a mau hpa hpung shingkang hte makawp maga nga u ga,awng padang dip la lu mu ga akyu hpyi majai let ngun jaw dat ga ai law.
- January 10, 2012 at 9:50 AM
- ngatu naw said...
-
"Because he lives, we can face tomorrow, No more fear, he hold our future"
- January 10, 2012 at 12:20 PM


text:
3 comments:
- shayi bum sumshi said...
-
Jinghpaw Wunpawng Amyu Sharawt Ninghpang hpung hpe grai na kabu let hkap tau ngun jaw mayu ai.tsi hpaji ,Engineer,law,political hpyen hpaji ni yawng hpe hkum hkra lam woi madun masing,mungdan lu ai ten hta hpaji chye ai masha mung zeng na masing hpe kabu kara ngun jaw dat ai law grau ai lam hta myit da ting let shakut sa wa ga;ndai masing hta tut tut asak hkrung ai kalu kaba ai masing rai u ga;akyu hpyi myit dum ya nga na.
- January 27, 2012 at 11:02 AM
- Anonymous said...
-
Hkungga let, KDF hpe mai matut mahkai na Email hkrin dat hpe jaw ya rit ngu nna hpyi lajin mayu ai hku re law.
- January 27, 2012 at 12:53 PM
- Dan Bawmwang said...
-
KDF a matut mahkai hkingdat hte email hpe ndau laika baw kaw mu lu na re. Ra ai lam ni hpe ( kdf.usa04@yahoo.com ) de matut wa rit.
- January 28, 2012 at 11:15 AM


text:
July (26) bat Mali
Jinghpaw Mungdaw Sadung ginra, Lang Na Hkarum makau, Mingli hka mahkrai kaw Zahkung Ting Ying a masha ni gaw, kade mi lu yang lu ngu nna, Mung masha ni kaw nna gumhpraw hta sha let, lai sa lai wa ni hpe sumi kawn sharap sha taw nga yang daini gaw Sumri di mat wa ai majaw (19) ning re Num kasha langai, ma kanu ma hte hpawn, Shabrang (2), Cycle (2) mara nna sharap dat ai hta hka de hkrat mat ai lam na chye lu ai. Shabrang la sha yen yan gaw tsam mari bai lu pru wa ai ratim, Ma kanu hte, mahkawn kasha gaw kadai n lu hkye shaw la ai majaw hka hta yawng si mat sai lam shiga na chye lu ai.
Sumri di nna hka hta yawng si mat ai ni gaw Myitkyina Zion (Zilun) kaw na re lam hpe mung na chye lu ai. Ndai zawn rai sumri n ngang ai, masha a asak pahkam n jaw lu ai, sumri jagang hte masha n sharap sha na matu KIO uphkang Du salang ni kawn hkum pat sadi jaw wa ai raitim Zahkung Ting Ying a masha ni shanang nna sharap sha nga ai re nga buga masha ni kawn tsun dan wa ai. Ya gaw dai sharap sha ai ni mung hkrit nna hprawng mat sai lam na chye lu ai.


text:
Wunpawng Mungdan Shanglawt Asuya Dap Ba (2) npu Dap Dung (5) ginra rai nag ai Lawt Awng Mare makau kaw February (1) ya shani KIA myu tsaw share shagan ni hte myen hpyen asuya hka-la-ya (141) dap ni galoi shani ting ngu na ram gap gasat lai wa sai lam shiga na chye lu ai. N dai gasat poi hta myen hpyen la marai (3) hkrat si wa sai lam hpe mung matut na chye lu ai.
LAWT AWNG MARE KAW GASAT
Wunpawng Mungdan Shanglawt Asuya Dap Ba (2) npu Dap Dung (5) ginra rai nag ai Lawt Awng Mare makau kaw February (1) ya shani KIA myu tsaw share shagan ni hte myen hpyen asuya hka-la-ya (141) dap ni galoi shani ting ngu na ram gap gasat lai wa sai lam shiga na chye lu ai. N dai gasat poi hta myen hpyen la marai (3) hkrat si wa sai lam hpe mung matut na chye lu ai.
Labels: Jinghpaw Mung Shiga
3 comments:
- hkunman said...
-
Gaja dik sai Majan shiga sha na mayu ai, hpa majaw nga yang, Lamu ga lahtum n-shut gap nan gap ra chyalu re, bawng ban n-na tinang up hkang Mungdaw lu na re, ngu gachyi myi pyi n-mai myit mada ai,NAHPAW hte MUBUN kaw na Myen ni a matu Lusha htaw shalai na matu hkang hpyi ai zawn nga na ai, gachyi myi pyi hkum yen ya,gap sha myit kau na chyu sha daw dan u.KIO, KIA.
- February 2, 2012 at 2:07 PM
- zingzingpadang said...
-
ြGawk ngu sum la naw ai myen sawa ni e ..an hte a jiwa ni a lamu ga kaw na sit mat wa u ..nan hte a sai ni an hte a lamu ga hta lwi ing nga sai dum chye sanu ..jinghpaw lamu ga hpe ramarit ai myen chyahkyawn ni e amyu htum mat u ga law..
- February 2, 2012 at 4:49 PM
- Anonymous said...
-
dap ba 2 nga ai ginra gaw Awng Lawt she re. mying nhtang taw ai kun?
- February 3, 2012 at 12:40 PM


text:
Bawng amu galaw dabang (Ye-bet-tsa-hkan) gaw, Mandalay-Muse Miwa ga jarit hpaga lam, Nam Um mare kaw nna sinpraw dingda de deng 8 du hkra numshe shang ai, Dima mare makau Shwi Pyi Tit shara kaw re.
Bawng masha ni hpe dai shani masat nhtoi ang ai, “Mungkan Simsa Lam Nhtoi” hku nna shalawt dat ai re lam, dabang shang zing ai KIA Dapba 4 npu Dapdung 9, lit nga du salang ni tsun ai.
Bawng masha ni hta mung masa hte seng ai ni, laknak hpai hpung masha ni hte nanghpam kani lu sha ai ni lawm ai lam, KIA ni tsun ai.
Dung 9 hpyen hpung ni dabang shang zing ai hta, makau kaw na kani dawn dabang hpe gaw hpa n hkra ya ai lam, KIA du salang ni tsun ai.
Raitim mat wa ai bawng amu galaw dabang sin ai pyada 8 hpe gaw kalang ta n dat ya ai lam, chye lu ai.
17-ning simsa ladaw a shawng daw hta, ndai Myen hpyendap asuya a Shwi Pyi Tit kani dawn dabang hte amu galaw dabang hpe KIA Dapdung 9 ginra hta hpaw wa ai re.
Raitim, Myen gaw shi shawng simsa lam jahten nna, June praw 9 ya shani KIA Jinghpaw mungdaw hta gap hpang dat ai majaw, Jinghpaw mungdaw hte Sam mung sinpraw dingdung daw, lahkawng hta dinghku majan byin wa ai rai nga ai.


text:
Ninhtoi kata de anhte du, Mungkan hta Kachin amyu she ngu sai lu
Dai ni anhte bawng ring gan ga wa, Sawa hpyen wa myi ju nga
Anhte myu hpe shamyit na, masing kaba jahkrat la
Myu shada sat hkat hkra, maw lanyan hpaji hpe shi daw nga
N Hkru ai Tsadan hpyen wa dai, Myu sha kata shanu sai.
Myu hpye n tsaw hpunau n kau mi
Shat da shatawt, tsadan kan dang hpai garawt
Shan kata abyet, Myu sha ni hpe nyet
Chyahkyawn hpyi hpun ai Sagu Kasha
Alam latsa kahtap, Sagu hkrang n mat
Myu sha yawng hpe lakawn, Na a lit she rai nga
Shan hpe sha mu shing na hpe n mu gwi amyu nang hkum tai
Jum majep hkum, Myu sha myi man hkrum
Shat di langa sha, Hka shi langai chyu
Dam nga sagu kasha, Lawan bai wa
W.P Hkanan hta, Tsadan hpyen wa shanu sha
Tsadan hpyen hpe adawt na, Shang Lawt hpyen la sha n rai nga
Shanglawt hpyen ni laknak shagreng, myu sha ni akyu hpyi dingren
Shanglawt hpyen majan dang hkra, anhte ni akyu hpyi shaja ga
Myu a Share ninghkring ni pai gaw sinat laknak jum, hkra de Karai mungga hpe magra jum
Hkum hkrang matu lu sha, mung shawa ni lit la
Wenyi n-gun matu, Hpung sara ni woi awn sa ga lu
Ningbaw ni gaw masing jahkrat, Yawng wa myit hkrum shang lawm sa
Yawng gaw myit hkrum mangrum, Rau ta gindun
Pyilan kasha ngai pyi she n-gun lu, grai mung shang lawm mayu
Nahte a Karai wa, Nanhte a myithkrum lam mu la
Kabu myi prwi pyi she pru, Nanhte hpe jaw ya na shi myit yu
Wunpawng mungdan gaw de na, Atsam marai shi jaw ya
Sk.K 126:5 hta myit Prwi hte gat hkai yang, Kabu gara let shu la na
Karai mungga hpe bai myit dum pru, W.P myu sha ni hta she rai sai lu
W.P myu ni a ntsa hta, Karai mungga dik wa u ga
Pyilan kasha, Kyu hpyi karum nga.
Pyisakasha
Loi Je (Man Gau Kawng)


text: Wunpawng Mungdan Shanglawt Asuya Dap Ba (5) ginra rai nga ai Laiza-Manmaw lam Shadan Pa langu sun makau na dung Magyeng ngu ai shara kaw du nga ai myen hpyen n gun (500) ram du nga ai majaw dai hpawt hkying (7:00am) ten ram kaw na KIA myu tsaw share ninghkring ni sa htim gasat nga ai lam shiga na chye lu ai. Ya ten du hkra matut manoi naw gap gasat nga ai lam shiga na chye lu ai. Maigan shara shagu du nga ai Wunpawng Myusha ni yawng shawng lam de du nga ai KIA myu tsaw share ninghkring ni a matu ja ja a kyu hpyi garum ya nga ga.


text:
Mungkan a rawt jat galu kaba nga sai prat madang hte masha a ngasat ngasa shamu shamawt madang lani hte lani tsaw jat galai shai lawan nga ai ten, shinggyin masha ni a myit masa ningmu grai tsaw jat, myit masam sa jat sai ten hta, mung up tara masa mung yet yet galai shai nang nga ai zawn, shinggyin masha ni hte nyi htep dik ai tara ritkawp ni hpe gyin galai gram lajang nga ai ten, shinggyin ahkaw ahkang hte lu gin ai shimlum shadawn shadang atsam hte bung hkra daru mung up hkang tara masing hkrang hpe htuk manu dik ai hku gram lajang nga ai ten re.
Dai zawn re ten hta hpyen gumshem daru magam up hkang hkrang hte, up hkang ai hpe gara mung shawa mung, n'ra sharawng sai hta n'ga, mung shawa yawng madi shadaw ai lam n'nga sai. Lachyawk mi sha re masha u hpawng a matu sha akyu nga nna, lahta tsang hpyen du kaba ni sha sali wunli hpring hpring sutlu ngamu ngamai pyaw nna, lawu tsang mu gun ni hte mung shawa dawtsa gaw matsan ai hta grai matsan, lu na sha na, bu na hpun na pi n'lu, lani hte lani jan pru ai kaw na jan du lup mahki mahkat n'ji n'mu tam tim shat da mi hkru sha na pi nloi nga ai. Gumshem share shatsang dangsha dip roi sha hkrum ai, mayam zawn galaw shangun ai. Laknak hpai nna jahkrit shama hkrum ai, dai gaw mung shawa n'gun kaba hte gumlang ninghkap na masa hpe shapraw ya ai, mungkan hta madang n'nga sai, kadai mung n'hkap la gwi ai, tara rai nga sai. Gumshem tara hte up hkang sha ai madang n'rai sai.
Dai ni myen asuya kata dai zawn re myit rawng ai hpyen du kaba ni rapdaw kaw malawng maga sha naw adung nga yang ganing rai nna, myen mung asuya gaw simsa ngwi pyaw ai de gara hku mung woi sa lu na n're. Bawsang ni ra awng sharawng ai madu mungdaw up hkang masa n'jaw ai, mung hpawm masa n'shapraw sa yang galoi du tim pyaw na n're. Panglung ga sadi hpe kalang bai mahta nna n'shagrin tawn lu yang, galoi mung anhte bawsang ni hte majan zim na n're. Mung hpawm hku mai sa na n're. Prat madang masa hta hkan nna myen mung asuya gaw jan du sai, jan shang sai, asak htum sai ngu sadi jaw nga sai. Madi madun nga sai. Thein Sein mung hkang kawp lahpaw tai nga ai, lum nai re majaw hkrat sum chyalu re. Asian rapdaw kaw annau ni hpe lani jan hta sha gasat shamyit lu ai, kasu kabrawng hpung nga nna, tsun nga dingsa Thein Sein mung gumshem magam re asan sha chye mai ai zawn, Aung San Suu Kyi hpe lau la nna mungkan hpe madu ra ai de gang gayin lu hkra kale galau, shu myiman palawn myiman shapraw nga ai. Pat tawn ai lam lu shaprai hkra shakut nga ai masa sha pru nga ai re. Kata lam sung sung li li dinglun yu yang asan mu chye ai. Simsa lam bawngban ai ni mung masu n'dum kaba ni sha re, annau ni a lamu ga de majan byin nga ai, hpa byin ai re Thein Sein asuya nchye ai, simsa bawngban na masing n'jahkrat ai, hta hkrup ga tsun shing jawng hkat ai masa shapraw ai hpe yu yang anhte bawsang yawng hpe mana shachyoi ai, hpa n'sawn ai. N'dai zawn re annau ni gara madang hta tsang ra sai yawng myit dum na sai re ngu mu ai.
Lawu de na ngai sawn mu ai hpyen masa ni hpe mung chyawm dinglun maram yu ga.
1-Myen hpyen dap kata kaw shawng lam majan pa de n'kam sa ai, majan n'kam gasat ai lawu tsang du ni hte hpyen ma ni grai law nga ai. Majan n'kam gasat ai majaw htawng rawng ai grai law nga sai.
2-Munghpawm myu sha shada maigan hpyen zawn gasat ai hpe n'ra ai majaw shawng lam majan pa nkam sa ai majaw hpyen la law malawng tara je yang hkrum ai, hkyuk rawng ai, dap hprawng ai. Dap kata shada ninghkap ai.
3-Democracy simsa marawn nga ai ten, simsa ngwi pyaw lam shingran mu nga sai ten, yup mang mu yu nga ai ten, tara n'lang tara hkungga ai masa n'shapraw ai hpyen gumshem ladat naw lang nga ai hpe ninghkap ai hpyen la law wa ai, majan n'kam gasat ai. Democracy tara hpe madi shadaw ai hpyen la grai law wa ai.
4-Shabri shabra n'law sha ai, shabri shabra jahkut sha ai, wa lang gale ai, bungli lale ai, matsan dinghku law ai, shawng lam majan sa na atsam n'nga ai, myit marai n'nga ai, myit daw ai. Majan nkam gasat ai.
5-Lahta tsang du kaba ni hte lawu tsang du kaji ni hte hpyen la ni a lusu matsan n'bung ai, mung up masa gaw democracy asuya nga nna hpyen dap kata kaw hpyen gumshem ladat tara hte up hkang hpe nra ai hpyen la grai law ai, dap nkau mi dap nawng ninghkap n'gun madun nga sai. Majan sa na masha pyi n'nga ai daram byin nga ai.
6-Shawng lam majan sa ai hpyen la law malawng si ai hkrung ai, shiga n-na ai laning mi du ai ni mung nga wa sai hta n'ga, hpang lam madu jan kanu kawa jinghku ni hpe shiga ip tawn ai majaw manghkang kaba byin nga ai. Dap kata n’ru n’ra kasu kabrawng numma dap ni ninghkap nga sai. Majan n'gasat na ninghkap nga sai.
7-Hpyen dap law malawng numma ni sha sin ai dap law ai, sak kaji hpyen la law ai, mahkrum madut n'nga ai, shawng lam majan hta si ai law ai, hprawng ai law ai.
8-Myen hpyen la ni hpai ai sinat law malawng shaning asat lai ai dingsa law ai. Atsam shadang n'hpring ai laknak law ai. Gap ai shara mi, du ai shara mi re majaw, hpyen la hpyen hpa awn ni myit daw ai, hpyen sum ai law ai. Machyu pala manghkang byin ai, shadang n'nga mat sai majaw majan nkam gasat ai hpyen la law ai.
9-Kanu kawa n'mu n'pru ai lam ntsa hta la nna, asuya bau maka la ai hpyen la law ai, hpyen dap hpe sha kanu kawa shadu ai hpyen la ni dusat myit sha rawng ai, dusat zawn galaw ai, hpyen ma ni a jaw tara hkungga ai shinggyin myit rawng ai myen hpyen la shada n'ru n'ra n'htuk n'htak byin ai. Majan hta manghkang kaba byin hkrum ai majaw hpyen sum chyalu re. Majan nkam gasat ai hpyen la law ai.
10-Lamu ga masa n'dang ai, mayam hpyen la hte bung ai, madu gasat nga ai majan gaw n'tara gasat ai re hpe chye ai majaw myit masa hkrat sum ai. Bawsang ni madu mungdaw up hkang ai masa hpe ra ai hpyen la law ai, aming shaprai pala lawan ma hkra majoi gap nna, hpang lam lawan lu n'htang hkra ladat tam ai. Madu hpyen du ni hte kanawn ai gaw grau hkrit hpa re ai zawn anhte bawsang ni hte hkrum ganawn hkrup yang grai si manyi ai, tsaw ra myit jet ai mu lu ai, madun ai hpe mu nna majan grau n'kam gasat ai. Hpyen la ni hpe rawng tawn ai u zawn htawng bang tawn ai zawn mung shawa hte n'ganawn shangun ai. Dai gaw myen asuya hpyen dap a kaba dik ai hkrat sum lam rai nga ai. Madu makawp maga nga ai madu kanu kawa mung shawa hte n'ganawn shangun ai gaw myen hpyen dap gaw hkrat sum kaba jan du sai ngu tsun lu sai. Mun jan hkala hkrum ai, hkying kaba si sai, hpyeng hprawng hprawng ai, htawng rawng ai, hkyuk rawng ai, tara je yang hkrum ai hkying lam rai nga sai hte myen hpyen dap ni dumbru dumbra n'ru n'ra byin nga sai ten hta annau ni n'gun kaba shadat dat yang n'htoi du sai. Padang dip la na mahka sha rai sai.
Ya ten annau ni ja ja grau gasat yang gaw Shanglawt gaw teng lu na rai sai ngu mu ai. Mungkan mungdan shagu hte Miwa mung, Kala mung hta shanu nga ai tsaw ra dik ai Chyurum sha ni e. Shaning galu dip sha ai myu shamyit ai roisat ai chyasam hpyen gumshem hpe chyawm gasat shakre na ten du sai. Myu tsaw mung tsaw myit chyawm madun na ten du sai law.
Lu ai atsam htum myit hkrum gumdin nna rau gasat saga law... Shawnglawt... .
Baren Numraw


text:
Myit yu ga “part” (3)
Kachin Politics and Mediation Research Network
Jinghpaw Mung Masa hte Htingram Sawk Sagawn Hpung
Email: kpmrn21@gmail.com
KIO/KIA gaw Jinghpaw wunpawng mung dan awm dawm asuya langai byin pru wa lu hkra woi ning shawng let 1960-61 ning kaw nna G.O.C zau seng hte hpu shawng hpuba ni woi awn let awm dawm kan dang hpai nna woi awn galaw wa sai re. Dai awm dawm shang lawt kri dung kan-dang hpe Karai Kasang shi nan jahpai dat ai rai nga ai. Dai majaw KIO/KIA a we nyi hta Karai Kasang shi a hpung shing kang galoi mung jaw ya nna awm dawm asak hpe ten shagu jahpring ya ai gaw Karai shi nan Jinghpaw Wunpawng mung dan gaw gap sa wa na ningbaw lata la let “Awm Dawm Kri-dung Asak” (Independence Spirit) hpe hpring chyat hkra jaw da nu ai.
Karai shi nan jaw da ai “Awm Dawm Kri-dung Asak” hpe gadai mung n jahten lu na matu Karai shi nan lam woi ya nga ding yang re lam gaw daini du hkra asan pra rai nga ai. Dai majaw Awm Dawm Kri-dung Kan Dang hpe nkam hpai ai jasham myit rawng ai gadai hpe rai tim “Karai shi woi awn nga ai “Awm Dawm Kridung” hpring tsup rai nga ai asak hpe jahten na ahkang kachyi mi mung njaw nga ai gaw 2011 ning kaw nna kalang bai byin pru wa ai shang lawt majan hta anhte Myu ni hpe Karai Kasang shaleng dan, shadan dan sai re.
Kachin Alliance Party for Democracy (KAPD) (Jinghpaw Dimokresi Ginrun Pati) ningtau ningbaw (1) Lashi Tang Gun tsun ai hta anhte (KAPD) ginjaw kawmiti a ningmu hta, Jinghpaw Wunpawng myu sha jet ai ni gadai rai tim Awm Dawm asak hpe galoi mung tek manat jum nna Awm Dawm mung dan gaw gap lu hkra shakut ra ai lam tsun sai. Ndai zawn Awm Dawm Shang Lawt mung dan hpe gaw gap sa wa ai shaloi anhte myu ni zawn kri-dung asak rawng ai Hpunau myu baw sang ni hte dum dum di di rai nna jahta bawngban jahkrup let gaw gap sa wa ra ai lam mung KAPD ningtau ningbaw a ningmu hta e tsun ai.
Thai mung dan hta G.O.C a prat kaw nna awm dawm KIA hpyen dap kaw shang tsap lai wa sai hpu shawng hpuba salang (3) hte KPMRN hkrum zup San Htai ai hta; anhte myu ni gaw mayam tai ai myu ni nrai ga ai, tinang mung tinang asuya ngu nna nga ra ai ni rai ga ai. Rai tim jasam Myen wa a masu hkalem ai hpe kam shut kau kau rai nna Myen hte mung masa lam hta ga law hkat taw nga ra ai she re, ya mung Myen masu ai kata hta shang rawng nna Myen a ga kam let, Myen a woi awn ai n-pu e galwi let tinang myu sha magam nga jahpai masu nna tinang kan bau taw ai, lam dam taw nga ai Myu sha nkau mi hpe mung shadum mayu ga ai nga nna dai salang ni tsun ai.
Ndai hku tsun yang Myen hpe jasam masha hku mu nna tsun ai ni a myit masa gyip gyeng ai hku tai nga ai, dai myit gyip gyeng ai lam nrai nga ai, anhte myit yu sawn yu na lam hpe tsun ai lam she rai nga ai, myit yu sawn yu na lam ni kaw e, anhte myu ni hpe Karai Kasang jaw da ai atsam hta tinang hte nseng ai gaga jasam myu ni tinang mung dan kata na nhprang sut hpe kam ai hku htu, shaw, mya la rai nna tinang myu hpe bai nhtang roirip sha nga ai jasam Myen hpe pyi dai ni du hkra hkam sharang nna mara dat ya, tsawra myit madun, hkam sharang ai kraw lawang hte sharin shaga re ai myu ni she rai ga ai. Dai re majaw anhte mung dan anhte a asuya ngu nna uphkang ai shani rai tim, ganing zawn re mara kaba nga taw sai myu ni hpe rai tim, yak hkak wa ai aten ni hta lakawn lanawn yu lahku na gaw anhte myu ni a myit jasat jasa nan re.
Teng teng tsun ga nga yang anhte myu ni anhte myu laika, anhte a amyu ga shaga nna tinang mung dan kata kaw tinang hkru hkru rai nna nga mai ai myu ni she re, anhte myu ni anhte hpe Karai jaw ai atsam hpe jai lang nna hpun tang hpaji amyu myu hpe myit shapraw mai ai re, dai hpe n malap ga, Wunpawng Mungdan Shang Lawt Asuya hku nna masing kaba shaw let galaw nga ai htunghking laili laika hte sharin ai mung masa hpun tang hpaji lam, gaga hpuntang hpaji baw hkum sumhpa hpe mung sharin ai jawng ni gaw gap ra ai. Dai re majaw mung dan asuya langai a hkrang jet pru wa lu na lam hta ra nga ai lam ni gaw, Wunpawng Mungdan Shang Lawt asuya kaw nna myit nan myit ra sai magam lam ni gaw, Myen hte gap hkat jahkring nna mung masa bawng ban mahtai tam na ngu ai masing hpe galaw na matu sung sung li li myit yu nna galaw ai lam gaw manu dik htum ai ladat rai nga ai.
Australia mungdan nga Kachin Network for Political Rights (Europe) (KNPRE) lit hkam ni hku nna laika ngau sa wa ai hta, anhte Jinghpaw Wunpawng myu sha ni hta jet ai awmdawm mung dan gaw gap nga ai re, Jet ai self-determination state hkrang hpe gaw gap ai mi rai tim, mung chying mung shawa masha hpe, gaw da tara or constitution hpe asan sha madun dan lu ai rai yang anhte mung chying mung shawa masha ni mung, dai gaw da tara hkrang or constitution ni hpe hti hka ja rai nna tinang du nga ai mung dan ni hta rai tim asan pra tsun sanglang lu ai lam ni galaw lu na re lam tsun ai. Ndai lam ni gaw mung masa htingram ai lam hpe rai tim grau nna madi shadaw ya lu ai lam mung rai nga ai lam laika ngau hta tsun da ai rai nga ai.
Mung chying mung shawa yawng a ra sharawng ai lam gaw, jet ai awm dawm mung dan re, jet ai awm dawm mung dan lu yang anhte myu ni gara shara mi du du, anhte myu ni a magam hpe mai gun hpai ai, dai majaw Myu sha yawng hkapla masat masa galaw ai gaw da tara or constitution langai hpe lu nan lu ra ai. Dai gaw da tara or constition hpe gaw gap sa wa ai shaloi rai tim, mung dan kata nga ai mung masa hpung shagu hte mai gan mung dan jut shara shagu du nga ai myu sha kaji kaba yawng shang lawm ai gaw da tara hkrang nga ra ai lam KNPRE magam gun ni a ningmu hpe ndai laika ngau hte rau shana shabra dat ga ai rai.
Hpungdim hku nna anhte myu ni hta jet ai awm dawm mung dan hkrang hpe shachyaw nan shachyaw ra sai, mung chying mung shawa yawng hkap la lu ai gaw da tara or constitution nga nan nga ra sai, Myen hte bawng ban sa wa ai masa hta rai tim mung dan lahkawng a lapran na mung masa mang hkang hku she bawng ban sa wa ra sai.
Anhte Jinghpaw Wunpawng myu sha ni yawng a ntsa Karai Kasang tut nawng bausin shaman chyeju jaw nga u ga law.
KPMRN
Email: kpmrn21@gmail.com


text:
No.II mungkan majan ngut mat ai hte mungdan law law gaw shanglawt la na masing byin wa ai, shaloi n tai n mai san ai, Jinghpaw ni mung shanglawt la na matu shamu shamawt wa sai. Raitim myen ningbaw Aung San gaw Jinghpaw ni hkrai san san shanglawt hkum la mu, anhte hte rau jawm la ga ngu Myitkyina Manhkring Mare e Jinghpaw ningbaw ni hpe shaga kakhin n htawm alau la nu ai, Jinghpaw ni san san shanglawt la na hpe manawn ai majaw rai na sai.
1961 ning hta hpushawng hpuba ni Myen ni hte n dai hku sha matut nga yang gaw n jaw na sai ngu jawm dawdan n htawm rawtmalan hpang sai. 1947 ning Panglong mare e bawngban da ai mungmasa ginlam ni hpe mung hkrang n shapraw mat sai majaw, Jinghpaw salang ni gaw mi shawng e Myen hte pawng yu nna n byin jang gaw shanglawt mungdan gawgap na ngu tsun shaga da ai hte maren Kachin ni a Republic of Kachinland Mungdan (Mungdaw n re) gawgap na shamu shamawt wa sai. Raitim Myen ni gaw anhte Kachin ni hpe shanglawt lu ai amyu langai hku n mu mayu ai J.W ni ngangwi ngapyaw na hpe manawn ai. N dai manawn ai lam gaw le ra Jinghpaw ningbaw kaw sumprat bang yu, aw ra Jinghpaw salang kaw tsun a chyaw yu di nna, anhte j.w sha ni nan shanglawt la na myti masin n rawng mat hkra awu asin di kau hkrum nga sai.
Dai majaw 1975 ning kawn n dai maga de gaw Awmdawm Shanglawt ngu hpe kabai kau nna Myen hte Jawm nga na pandung de bai shayawn mat sai. N dai hku galaw dat ai ten kawn anhte j.w sha ni a kata hta mung myit n hkrum n ra ni byin nga sai, ya dai ni du hkra rai nga sai.
Pratdep wa sai ramma ni mung ya kaba wa ai ma ni mung n dai zawn re masa ni hpe myit kraw kata hta jung nga sai majaw moi na hpushawng hpuba ni hpang da ai magam yi ngam hpe n kam hkan mat sai shanhte a myit hta prat n dep dum mat sai, grai nan mungding masa (conservative) shanang ai ngu sawn la ma sai. Myen ga mung atsawm chye shaga nga sai majaw, myen hte kanawn nna galaw lu galaw sha yang nga pyaw na shadu mat sai.
Myen ni gaw J.W sha ni shanglawt ngu ai n gazik mat hkra sat nat htim sai, mare masha ni num kasha ni hpe roi rip sat sharu sai. N dai gaw manawn masham myit a majaw galaw wa ai lam ni rai nga ai.
N dai shara kaw ngai tsun ai gaw, anhte ra (tsawra ) ai hpe tsun ai n re, ra nan ra nga ai hpe tsun ai she re, kaning n chye di nna myen hte jawm nga kau tim kade nna yang kashu kasha ni a prat hta myen hte bai kasat hkat wa na sha re.
Uma ga hte n gringdan ai rai yang anhte a kaji kawa ni Uma ga de buhtawt kasat shang bang wa ai chyoiloi n hkoi ten hta, mi kawn nga taw sai Sam hpunau ni hte kasat hkat ai poi ni hta anhte a kaji kawa ni si htum mat sa na re. Karai Kasang gaw J.W Myusha ni hte gringdan sai majaw ya nga ai Uma ga hpe kaji kawa ni a lata de ap da ya sai.
Raitim ya dai ni na aten hta Jinghpaw Mung hpe j.w sha ni n madu sai gaw nang ngai dum nga myit ni, anhte a daru magam aya hpe Myen la wa she jum da sai. Myen i jaw ai federal ngu ai mungmasa n pu e nga nang tim daru magam gaw myen a ta kaw sha re majaw, shanhte pru mu ngu ai n htoi hta pru mat ra na, shanhte dung mu nga yang dung ra na re.
Dai majaw Jinghpaw Mungdan hpe shalawt na magam hta “ tengman ai maga de tsap na i?” shingnrai “manawn masham myit rawng ai maga tsap na i?”, nang gwi gwi daw dan sa nu.
Ka ai
Slg. Naw Kham


text:
Wunpawng Mungdan Shanglawt Asuya Dap Ba (5) Ginra npu Dung (18) Ginra hta April (11) ya shani KIA myu tsaw share shagan ni hte myen tai hpyen ni gap gasat ai lam byin wa ai lam shiga na chye lu ai. Dung (18) gaw Laiza Mare hte deng (6,7) sha tsan ai shara rai nna Dap Ba (5) Ginra a akyak ai shara mung re lam hpe na chye lu ai.
DUNG (18) GINRA HTA GAP
Wunpawng Mungdan Shanglawt Asuya Dap Ba (5) Ginra npu Dung (18) Ginra hta April (11) ya shani KIA myu tsaw share shagan ni hte myen tai hpyen ni gap gasat ai lam byin wa ai lam shiga na chye lu ai. Dung (18) gaw Laiza Mare hte deng (6,7) sha tsan ai shara rai nna Dap Ba (5) Ginra a akyak ai shara mung re lam hpe na chye lu ai.
Labels: Jinghpaw Mung Shiga
2 comments:
- hkunman said...
-
MADU YESU HKRISTU HTE KAWA KARAI KASANG A---CHYEJU HPUNG SHING KANG GAUP NGA U.. GA, KIO, KIA HTE JINGHPAW WUNPAWNG MYUSHA NI...A-TSA,
- April 12, 2012 at 11:39 PM
- hkunman said...
-
Dawhpum yang na POST, la ngai tat kaw ai nga i..teng a ni?
- April 13, 2012 at 12:07 AM


text:
http://myanmar.unfpa.org/2014/01/21/8918/census_printed_materials/
Yuptungjahpan the seng ai lam
Click on Myenmar link
Yuptung Jahpan hte seng ai chye ra ai lam ni hpe ndai shara kaw shaw hti mai ai.
Hkungga let,
Hkungga ai Myit Rum ni,
Akyu hpyi, hpaji jaw, garum shingtau, madi shadaw ya ai majaw, grai chyeju dum nngai.
Mani, anhte Myu sha hpan 10 kaw na, marai 24 Nay Pyi Daw kaw lung nna, Central Census Commission hte zuphpawng a daw dan la lu ai mahtai ni hpe lawu na hte maren shana mayu nngai.
1. Yuptung Jahpang hte seng nna 101 Myit Sharawt Sang Lang Committee hpe lawan dik ai hku zuphpawng shaga nna, strategy galai ra na tai sai.
2. Postpone galaw na matu hpyi shawn ai hpe, n awng dang sai hta sha n ga, shang lawm ai mahtang grau akyu nga na hpe mu mada ai.
3. Putao buga de jau tau shiga hta na hpe postpone galaw kau sai lam, na lu ai. Kaga buga ni hte rau, March 30th jahpawt kaw nna, hta bang wa na re.
click on+++ Kachin link-+++++
--
Khon Ja
Naypyi daw zuphpawng tang madun ai lam


text:
Jinghpaw Wunpawng sha ni a lam hpe, Dr. Ola Hanson ka da ai hta, "The Kachins have never been slaves, and were never tributary to anyone — Jinghpaw ni gaw kade a mayam mung n tai yu ai amyu; kadai hpe mung hkanse n bang yu ai amyu re," nga nna ka da ai lam gaw, daini dai labau malap kau sana kun? Mungshawa ni chyawm gaw, Myen hte tsep kawp n kam pawng sai lam kahtap san shara n nga na sai. Myit yu na lam langai gaw, myit kraw kata e sha rawng nna n ngut ai; ta tut mung naw shakut ra ai. Mungsang sat lawat mung naw htuk manu ra ai. "U a htuk tim ndan a nhtuk" nga ai ga malai hpe mung naw sawn shalawm ra nga mali ai.
Mungshawa a kraw lawang hpe sawk manaw yu ngut ai hpang, KIO ningbaw ningla ni a kraw lawang hpe mung sawk manaw yu ging nga ga ai. Mungshawa gaw KIO hpe masin n du dum, myit n krem dum taw nga sai. Myen hte bawngban hpawng galaw na shiga pru wa ai hte rau, gasat gala woi jahkring nna, moi na hte hpawk sha mayam bai woi yam taw nga na hpe shagri pyi madawn na daram tsang makran taw nga sai. 17 ning gasat gala jahkring ai laman, mungshawa ni a sutmasa, hpaji masa, nga sat nga sa rawt tsaw jat wa ai lam hpa n nga ai sha, Jinghpaw mung na sut rai nhprang ni sha akrin atsai di kau ya hkrum ai; lamu ga yi sun hkauna yawng kashun madu la kau ya hkrum ai; lawu mung de na jahtawng n htu ai ni kaput lung wa nna, masha jahpan hte kaput shamyit magap kau ai hkrum sai. Miwa lauban ni htim kaput nna, Jinghpaw a ginru ginsa hte nga lu nga sha masa yawng shanut mat ai. Ya byin nga ai majan mung, Miwa hte bogyoke ni a kan wang manghkang a ninghkan nan rai nga ai. Tsimyam tsindam hte roi rip nat sat hkrum ai gaw Jinghpaw Wunpawng sha ni sha rai nga ai. Mungshawa ni gaw, 17 ning laman e, KIO magam gun masha lachyawk mi a tinggyeng sut masa kaji kajaw htuk manu wa nna, mungshawa hte dapshawa ni matsan chyaren hkrum sha nga ai hta n-ga, mungdan sut nhprang krin tsai mat wa ai hpe nachying myit machyi ai lam rai nga malu ai.
KIO ningbaw ningla ni a kraw kata e, Myen wa a masu hkalem ga hkap la nna, mungshawa hpe mayam naw woi tai na myit masa n rawng nga ai lam chyawm gaw, hpa kam shut shara n nga ai, ngu mayu ai. Rai tim, KIO gaw mungkan a man e dan dawng ai mungmasa hpung langai rai nga sai. KIO a npu e, mungkan hta dan dawng kajai gumhkawng ai share shagan hpyendap KIA mung adan aleng rai nga ai. KIO hte mungshawa gaw, hka hte nga zawn hkum shan langai rai nga ai. KIO gaw Jinghpaw Wunpawng mungshawa zaw nawng a ntsa, asak hta grau sadi dung lit la ra nga ai zawn, mungshawa ni mung KIO a ntsa ngang kang ai kamhpa tsawra myit hte sadi dung madi shadaw ra nga ai. Mungshawa hta shamyet nna KIO n-gun kaba wa ai zawn, KIO a woi awn ai hku hkan sa yang chyu sha awng padang lu la na ga ai.
KIO a zai ladat pandung gaw, ninggam langai hpang langai (step by step systematical stradegy) masa rai ra nga ai hpe mungshawa ni hku nna myit tau chye na ya ai rai yang, hpa manghkang n nga na re, ngu kam ai. Ning mi nga tim, ya ten mungshawa ni KIO hpe gasat gala n jahkring na matu jawm marawn nga ai nsen ni chyawm gaw, shut ai ngu n tsun lu ai; shadum dingyang, sadi jaw dingyang, hkrap madai dan dingyang re ai lachyum hku ang nga ai. Kraw lawang hpaw malang dan ai hku mung rai nga ai. N nga mat sai KIO Ningbaw Kaba Maran Brang Seng a mungga hta, gawdin htawng ai wa gaw, goal de hkre lup htawng bang mayu ai raitim, dingbai dingna law law hpe naw koi yen ra ai ninghkan, pai de, hkra de, makau de, shingdu de, amyu myu hku hpyen wa hpe shachyai shawam kau nna, hpang jahtum e, lai n li re ai shaloi she, goal ang ang de sun! di htawng bang kau ai zai ladat ni shaleng dan lai wa sai re. Ndai daram nga jang "Soi" ngu ai gaw palin re hpe chye htai la na saga ai.
Myen hte n mai pawng sai lam gaw, KIO ningbaw ni grau hprang chyalu rai sai hpe kam shut shara n nga ai ngu mu ai. Ta tut hta mung hkyen shajin ai lam nga chyalu re ngu kam ai. Jinghpaw Wunpawng sha ni gaw hkwi lu hkwi sha zai ladat, jaugawng gawng ai zai ladat hta kung kyang ai amyu re. Hka kata na nga hkwi na rai yang, machyi shim sha-up ai zai ladat lang chye ga ai. Mahkam hkam yang, sha-it hkap yang, maiwang jawm yang, zai ladat amyu myu shaw ra ai. Amyu sha ni a awng padang shadip jahpang lu la na matu gaw, lahta na zai ladat ni hta grau kaba ai zai ladat lang na chyalu rai nga ai. Dai zai ladat hpe jum tek hpareng nga ai gaw, KIO re hpe chye na ra ai. KIO a sat lawat ntsa masin n du dum ai akyang hpe mara hku n mu ai zawn, KIO a mungmasa shamu shamawt ai ninggam, hpyen masa shamu shamawt ai ninggam ni gaw, hpyang ai ngu n tsun lu ai madang hta du nga sai.
Lahta na lam ni mahkra a ntsa, ahkyak hta ahkyak dik ai lam chyawm gaw kaga n rai, anhte kade mi zet dum, kung dum, ram dum tim, Karai Kasang n lawm yang kaman sha rai nga ai. Myen Asuya hta grau grau hkik hkam n-gun rawng ai mungdan asuya ni, anhte a myi npu e sha agrawp kadawng mat ai sakse law law nga nga sai. Mungkan labau hta hkik hkam dik ai Roman Empire sum agrawp mat ai gaw, hpa majaw rai ta? Karai Kasang hte tsan gang mat wa ai majaw rai nga ai hpe labau hta mu lu nga ai.
Dai re majaw, KIO ni, KIA ni, mungshawa ji nban ni, hpung woi ni, sut hpaga la ni, hpaji munu ni, yi sun hkauna masha ni, tara kasa ni, tsi hpaji munu ni, ramma ni, shayi hkawnjet ni, dinghku num dinghku la ni, nu num ni, wa la ni, buga mungdan e shanu nga ai ni, maigan sumtsan du nga ai ni, hpyen majan ginra e lit la nga ai ni, yawng hte gaw, chyahtum chyalai n-gun rawng ai Yehowa Karai Kasang hpe myit masin, kraw lawang, myit mang mahkra hte kamhpa shamyet shanat hkrit hkungga let, hkawm sa asak hkrung lu ai rai yang, awng padang gaw anhte a man e du nga sai, ngu ai hpe myit dik myit hkut ra nga ga ai.
Ndai lang na majan gaw, mauhpa laklai nga ai lam yawng mung mu chye lu saga ai re. Sinlum Pangmu mare, Hanson Masat Nawku Htingnu kata na dung lahkum ni agrawp ju nna shat shadu sha ai, wan kra ai, nawku htingnu kata awu asin di da ai Myen hpyen ni hpe KIA hpyenla ni n du dep lu ai laman, nam na lagat wunawng e jawm nna, agying agang tsimyam hkrum sha ai sha n-ga, tsawmra mi si ai du hkra byin lai wa sai lam mung mauhpa langai rai nga ai. "Ntap bum" hpe "N tat bum" ngu amying shingteng pyi galai kau ra ai lam mung, law la ai Myen hpyen ni htim lung wa yang, Shanglawt hpyenla ni masum mali hte sha gap sharu kau kau di lu nga ai. Shanglawt Brang ni byin nna n rai; Karai Kasang nan gasat karum ya nga ai. Gasat poi byin wa shagu, Shanglawt Hpyenla ni hpang maga, n chye ai masha n-gun ni gasat karum ya ya sha arai nga ai hpe sakse hkam dan ai mung yawng na lu saga ai.
1948 ning May shata (14) ya shani, Israel mungdan shanglawt lu ai hte rau, shanhte hta n-gun htam hkying mun grau kaba ai Arab ni jawm shinggrup htim gasat bang wa sai. Dai ten Israel ni hta gasat nbung li masum hte hpyen n-gun 300 sha naw lu ai. Raitim ta tut gasat gala byin wa ai shaloi, Israel ni hpang maga, n chye ai hpyen luksuk kaba ni gasat karum ya nga ai gaw, myit le le ai n rai; lamu ganghkau kaw nna jak shagan hte nan sakse pra pra mu mada nga ai majaw, Karai Kasang a mau hpa magam bungli hpe chye lu nga ai.
Yehowa Karai Kasang chyu sha chyahtum chyalai n-gun rawng ai wa rai nga ai. Mungmasa ga ngau hku tsun yang, Mungshawa a madi shadaw n lu ai mungmasa wuhpung gaw sum na chyalu rai nga ai zawn, makam masham masa hku tsun ga nga yang mung, Karai n lawm ai magam amu mahkra gaw kaman lila sha rai nga ai. Jinghpaw Wunpawng sha ni hpe Karai Kasang karum ya nga ai gaw, adan aleng rai nga ai. Karai Kasang hte nhtan n shai hkra sadi sahka ra nga ai. Karai Kasang hte rau sha rai nga yang, myit kaji na lam n nga ai. "ANHTE A AWNG PADANG, YEHOWA KARAI KASANG" rai nga ai law....
Watsat Hku Chyingtek


text:
MALI HKA KABA WA
Labels: Jinghpaw Mung Shiga
1 comments:
- padang yesu said...
-
KK chyeju hpe shakawn ai.loi tsang ra na re.lam shagu shajin da ga.grai mung kaba wa chye ai.pa de nga hka kaba makau, hka shi makau hkan nga ai ni tau maja htawt nga yang kaja nhten kyu hpi grau shaja ga.malu masha tsi mawan aten dep tau mari da ga.WP MUNG DAN AUNGDAWM PADANG DIP na kum la re.kam sham nga ding yang kam nshut ai sha KK hta chyu sha manoi manat nga ga.mu nga ding yang yup mang rai nga ai.sim sa nga u ga.
- June 24, 2012 at 11:34 PM


text:
LAK SAN MUNGDAN LU MAI AI AMYU
Labels: Laika Ngau
16 comments:
- lamungnawnaw said...
-
grai hkrak ai mahkrun gin lam ni rai nga ai.ngai myu sha langai hku n.na mung n.dai masing hku pan dung tawn ai hpe ra ai.amyu n.bung ru sai ,htunghkying n.bung ai me ga ra hku mung hpawm mai na.mai bin ai gaw tinang ahkw ahkang ,tinang mung dan nga mat jang gaw pawng hpawm hpyen la chyawm mai na re ngu mu ai.bai na kk ra ai gaw myit mang langai,pan dung langai sha hpyi na hpe ra sharawng ai.ngu mayu ai gaw munghpawm rai jang yawng dai masa hku akyu hpyi ra ai.mungdan langai hku ra yang mungdan langai hku kyuhpyi ra ai.masha man e gaw munghpawm masa hku nga kraw kata gaw tinang mungdan nga.kk daw dan yak nga ai.kk gaw chye ya ai an hte wp sha ni mung kan kaw lak lai ai htunghkying hte nga ai hpe.dai majaw masha amyu kaga hte rau nga matu mung shi daw dan ya yak nga ai.dai majaw kata n.tsa langai sha hku hpyi galaw sa ga ngu myit sawn lu ai.
- September 4, 2012 at 10:59 AM
- shaman said...
-
Ndai ga San gaw garai Kaja ai , Mai bin ai ngai hkapla ai , wp sha a hkun ding shagu Hkap ka ra nga ai an hte myit dawdan ra ai lam aten grai lai mat sai rai Tim grai kasang gaw wp sha ni hpe ladat hte ladaw aten bai jaw nga ai ndai aten gaw mungdan la ngai rai sai kam ra nga ga ai .tinang amyu hpe jamjaw ai lam hpangde nbin wa u ga ngu myit mada Lu ai wunpawng myusha rai jang myen myusha ni hpe kam nga Na lam nnga sai .
- September 4, 2012 at 11:03 AM
- kachin men said...
-
mungkan shara shagu hkan du nga ai myu sha ni yawng Kachin Country ngu law law tsun jai lang ga...
- September 4, 2012 at 11:07 AM
- Mali hkrang wa lawng said...
-
Laika ka ai wa a ninngmu hpe grai madi shadaw ai. grai jaw teng ai lam re.Labau nrum ai, Amyu ru sai htung hking, makam masham n bung ai myu sha ni hte matut nga na ngu ai gaw Jinghpaw Wungpawng myu sha ni hpe Myen a mayam tai na matu kalang mi bai shangang shagrin dat ai hte bung na re. Aung San wa ga sadi jaw ai hta nanhte Kachin ni hpe nsa up sha ai lam (colony) n law ai ngu gasa di jaw tawn da ai. Rai tim tsun ai hte galaw wa ai lam kaga ga rai nga ai.Dai majaw mi moi na jadik jahpang mungdan lu ai myu ni re majaw laksan mungdan gaw gap sa wa na matu aja awa madi sha daw nngai. Karai gaw anhte Jinghpaw wunpawng myusha ni hpe mungdan jaw da sai. Dai hpe gaw de na Karai Kasang ra sharawng nga ai law...
- September 4, 2012 at 5:39 PM
- pala said...
-
Ndai zawn ka sang lang dan ai hpe chyena na ahkyak dik masha ni gaw K.I.O/K.I.A Ginjaw Du salang ni re nga ai,Ndai Du salang ni nan n-gwi nga sa yang gaw K.K kaw mung masha ni kade hpyi nna madat ya na nga tim ning baw ningla ni nkam jang gaw K.K njaw ai hpe mungga hkan law law mu na re.Ningbaw ni K.K kaw hpyi wa jang chyawm gaw K.K madat ya ai mahtang law ai.dai gaw K.K shi nan anhte shing gyim masha hpe jaw da ai authority ngu hpe hkung ga ai majaw re nga ai.Ya dai ni K.I.O/K.I.A Du salang ni mungdan lu na matu K.K kaw gwi gwi hpyi nga ai kun ngu ai hta madung na re.Wut tawng naw ai myen wa hte naw pawng na nga yang mung hpa nra ai,Ti nang a kasha ni hpe myen num/la jaw sha kau mu.Du Nban myen hpe ka-hkri shatai ai zawn shatai kau manu ngu sha htet ra na sai.
- September 4, 2012 at 5:44 PM
- Mali hkrang wa lawng said...
-
An hte Jinghpaw Wunpawng myu sha ni laksan mungdan langai gaw de na, ra ai lam ni hkum tsup ai, hking ngau ni hkum sai, nhprang sut rai ni hkum ai hpa naw ra a ta? Myen wa a mayam woi tai na n shakut sa ga ngu KIO/KIA ningbaw ningla ni hpe tsun mayu ai . Ningbaw ni tsun ai hta Kachin land gaw block byin nga ai, panglai n nga ai majaw laksan mungdan gaw de na yak ai nga tsun jahpai nga ma ai. Myen mung panglai nga ai marang e anhte Kachin ni hpa baw akyu hkam sha ga ga ta? Panglai nga shapyi anhte n lu sha ai wa me panglai marit nga ai. Mungkan hta panglai n lu ai mungdan law law nga ai, shahte mungdan hpe gaw de lu nga ma ai. Panglai n lu ai hpe sha gaw n jahpai sa ga. Hka lam hta nbung lam gaw grau lawan ai. Nbung lam prat du sai hkum ung ang nga manu. Mungkan de asan sha laksan shanglawt mungdan (Kachin land) ngu na mi rai rai ndau manu. Karai Kasang kaw mung Jinghpaw wungpawng sha ni yawng shanglawt jawm hpyi
sa ga. Ya gaw nkau mi gaw mung hpawm, nkau mi gaw shanglawt nga na hpyi nga ma ai. K.K gara hpe mahtang madat ya na n chye ung nga nga na re, shingran ai. Kam sham ai myit hte galaw sa wa ga ngu tsun mayu nnga.
- September 4, 2012 at 6:07 PM
- nhkai tangbau said...
-
Tinang a mung dan gaw de la lu na matu akyu hpyi ai ndai majan nnan hpang ai kaw na rai sai.lu wa hpe mung kam ai.
- September 4, 2012 at 6:59 PM
- Anonymous said...
-
myen sawa e lawan jawm nut sat kau saga law... mung dan mung grai lu mayu sai... myen e mung grai n kam yu si wa sai
- September 4, 2012 at 9:19 PM
- Anonymous said...
-
English ni nga ai mungdan hpe: England nga ma ai
Deutsche ni nga ai mungdan hpe: Deutschland Scottish ni nga ai mungdan hpe: Scotland
Kachin ni nga ai mungdan gaw: Kachinland re.
Kachin kaga Land kaga n re yaw. "Kachinland"
- September 4, 2012 at 11:30 PM
- Zai Ningjar said...
-
Grai hkrak ai,manu dan ai ,chye ging ai,a hkyak ai lam ni hpe, Ya na zawn ka mara da ya ai grai chye ju dum Sai.
- September 5, 2012 at 1:14 AM
- Anonymous said...
-
JINGHPAW WUNPAWNG MUNGDAN NGU MYUSHA NI YAWNG CHYAWM MARAWN JAHTAU SAGA!GAWMAI GAWSHA SAWA NBYA MYEN HPE ATSAI AWAI SAT SHARU GAWT KAU LU HKRA LADAT AMYU MYU HTE YAWNG RAU CHYAWM SHAKUT SAWA GA LAW...
- September 5, 2012 at 2:08 AM
- Anonymous said...
-
Kachin hte land hpe matut ra ai lam hte seng nna ga shadawn ni hte stun sanglang ai jaw na zawn gaw nga nga ai. Raitim England hpe Englishland, Deutschland hpe Deutscheland, Scotland hpe Scottishland ngu n ka ai gaw hpa majaw rai? Ga shadawn ni hpe yu yang gaw jahtun de na gasi ni di tawn da ai hpe yu yang gaw Kachinland ngu ka yang mung n jaw na zawn rai nga aile. Ga shadawn ni hku nga yang Kachinland hpe Kaland ngu ka yang she jaw na zawn zawn rai nga ai le e kara hku ta?
- September 5, 2012 at 6:48 AM
- Anonymous said...
-
ndau laia ngau hpe hti yu yang wunpawng myu sha lam yan galaw nga ai ni yawng asan re myu sha lam vision hpe gin hka la lu mai nga ai
- September 5, 2012 at 7:33 AM
- Anonymous said...
-
KachinLand ka ai hpe pi sawn n lu ai wa gaw kadai ta? Nang na mying hpe mung daw mi di kau u.KachinLand hpe ka yang laga mungdan na ni n pawn ka ai nga sha mu ai pawng ka matut ka ai mungdan ni hpe gaw nang n sawn lu ai i? ThaiLand nga na ka da ai hpe mung dum u. na bai kasha e.
- September 5, 2012 at 8:03 AM
- Anonymous said...
-
Kachinland ( Jinghpaw Wunpawng Mungdan ) ngu ai daram jaw ai gaw kaga nnga sai .
Lungbra
- September 5, 2012 at 12:21 PM
- Anonymous said...
-
Thai's land = Thailand, Kachin's land= Kachinland
- September 6, 2012 at 5:06 AM


text:
Ndai laman KIO ginjaw Laiza makau grup yin de mung myen asuya dap ni yawm htum n-gun (600) hte (800) grup yin shara la htu tawn nga sai lam na chye lu ai.
GANG DAU YANG MAKAU KAW LAJA LANA GASAT
Ndai laman KIO ginjaw Laiza makau grup yin de mung myen asuya dap ni yawm htum n-gun (600) hte (800) grup yin shara la htu tawn nga sai lam na chye lu ai.
Labels: Jinghpaw Mung Shiga
11 comments:
- Anonymous said...
-
aten shagu ladat kaba hte htim gasat ga,
- August 8, 2012 at 8:30 PM
- Anonymous said...
-
Myu tsaw Share shagan ni hpe grai hkungga let n gun jaw dat n ngai. Myit n den shaja ga, n gun la ga... an hte a mung masa ningmu gaw grai hkrak ai,... myen ni n mai masu na matu re ai majaw.... n gun lu dik ai.... la ga myu ni hpe chyawm ma tsam dum sa.. ( Woi hkyi, sam , hkang,.. karenni ) lani mi hta shan hte " masu hkurm nga a hka ngu ai hpe .." dan dan leng leng chye wa na ra ai.. An hte shang lawt ni na gaw jaw sai..., kadai ni mung n gwi myit ai, n chye myit ai hpe an hte ni myen ni hpe level maren hku katsup ai gaw ( an the ka ji ai rai tim, an hte a tsam kaba nga ai law )....
Dai majaw chyam bra nga ai myu WP sha ni yawng mung n dai a ten hta ah hkyak da nna, atsam htum hkra jawm madi shadaw sa wa ga lo.....
" We will never fail until we give up... "
Hkung ga let ..... zed
- August 8, 2012 at 8:34 PM
- hkunman said...
-
Hkye hkrang la ai MADU YESU HKRISTU HTE YEHOWA GOD. a-chyeju hpe shakawn nga mu lo.....,KIO,KIA, hte Jinghpaw Wunpawn Myusha yawng hte e...,GOD, a-Mung ga,hpe shani shana hti n-na, Kyihpyi n-na.chye ju shakawn let....gap tik tik di mu. kara sing gawng myi pyi hkum hkrit mu..,SI WA TIM HKRUNG NGA TIM GOD MUNG GA HTA KAM HPA MANOI LET SAK HKRUNG AI GAW......,A-MYET KABA RE YAW....,ANNAU NI TASDAN hpe gap sat let YESU HKRISTU A- HPUNG SHING KANG HPE MUNGKAN DE SAK SE HKAM GA.....,
- August 8, 2012 at 8:45 PM
- Anonymous said...
-
myen dingla ni nkam si shi ai nga dung nga ma ai yawng anyawp kau mu law
- August 8, 2012 at 9:53 PM
- Larin said...
-
August 5 ya na shiga kaw na sumla she rai nga le... Gara hku kun? Shiga kaw gaw sumla n-lu bang ya tim hpa n-ra ai le...tim sumla dingsa ni hpe shiga nnan kaw bai bang shabra ai gaw n-hkrak na n-hten...
- August 9, 2012 at 12:06 AM
- Anonymous said...
-
Myutsaw mungtsaw share shagan ni yawng hpe hkungga jaw nngai.lai za de htu lung wa ai myen sa wa ni hpe hkyi pyi tat hkra gap shamawng Kau ya rit. Myen sa wa 40 si ai nga nna Shi ga na lu ai majaw grai Kabu ai. Naw ngam nga ai thank maw daw hte namhpun ni hpe tsawm sha hkap gap shamyit Kau ga.
- August 9, 2012 at 2:23 AM
- Anonymous said...
-
Sim sa lam jahta na nga masu nna hpyen chyu jat bang ai .Sim sa lam jahta yang mung sa bawng ban ai salang Du kaba ni hpe shan hte ra ai shara kaw bawng ban na lam tam nna shang lawt simsa lam jahta ai ni yawng hpe maw kau na tsang ra ai Sim sha naw nga ai gaw kaja htum re.
- August 9, 2012 at 8:05 AM
- Anonymous said...
-
grai anut ya ga..K.I.A ni hpe karai kasang matut nna naw bau sin nga u gaw..shamyit na lung wa ai ni hpe agrawp kau dat lu shagu mung masa gaw myen hpe dang chyalu re... naw skrip mu law...
- August 9, 2012 at 6:09 PM
- Anonymous said...
-
KARAI KASANG bau sin makawp maga ai gawp e ndai hpyen zai ladat jaw ai hku gasat shamit dingyang di yang ,NAY PYIDAW na shanhte a KAWA DI ni gade wa hpyen gasat shangun timung ,nmadat ya ai sha ,shanhte a lawu ga de hprawng hting nut mat na re ,matut nna K.K kaw kyuhpyi let nut ding yang di mu ,ANHTE MUNG kyu hpyi ya nga ga ai yaw, HKUNG GA TSAW RA ai W.P.SHARE SHAGAN ni e. W.P.BRANG.
- August 9, 2012 at 9:07 PM
- Myu Sai said...
-
Anhte a Awng Padang Yehowa Karai Kasang hpe chyeju shakawn ai law. Myu tsaw share ninghkring ni yawng hpe shagrau hkungga nngai law. Ndai zawn gap anut kau dat ai gaw kaja dik sai. Lai Za makau de n ni lu hkra naw tsan gang nga yang ndai zawn masha n-gun shayawm kau ya ra ai. Lai Za ni wa jang masha mung ma mat na hku galaw ra ai. Nam San Hka hku mung lung wa chye ai majaw dai de mung dingyang hkap anut na hku di mu. Tank mawdaw kaba ni goi lang mat nna Mali Hka de galau bang mat na hku bawm kaba ba hte hkap ajing jaw mu. Hpang de lung hkrit mat na re. Tank hte myawk kaba hte htu yu n lu jang nbungli hte wa htim gap na hku myit yang myit wa na re majaw nbungli gap na jak sanat ni mung tang da nna shani shana maja nga mu law. Sumtsan kaw na kyu hpyi ya nga ga ai.
- August 9, 2012 at 10:16 PM
- Uroi said...
-
Ya na zawn Lai Za de lung gap na Myen hpyen ni 200 kaw na sanit shi yawm mat, hkala ai 30 hpe gawn lajang hpai karum nna lagaw gang mat sana. Shingrai shanhte mi myit sawn da ai masing plan hte hkrak hkrang shapraw na yak mat na sai. Mali mare kaw dai hku rai jang, lam ding yang shara mi loi mi loi mi shayawm kau jang bungli n byin mat na sha re. Ndai hku shakrip jaw ai gaw jaw dik ai ladat rai sai. Myu tsaw share ninghkring ni yawng hpe shagrau hkungga jaw nngai law.
- August 9, 2012 at 10:27 PM


text:
(Knet)
U Aung Min woiawn ai Myen Asuya hkringmang yawng marai (4) hte Munghpawm Myen Mung simsa lam bawngban hpawng ni hta shanglawm ai Amyu Sha Rawt Malan Hpung kaw na dat kasa nkau gaw Naypyidaw hta 2014 November (11) ya shani hkrumzup wa sai lam chye lu ai.
Hkrum zup ai hta Myen Mung Asuya Hkringmang ni rai nga ai U Aung Min, U Win Htun, U Hkin Yi, U Than Htay hte Amyu Sha Rawt Malan Hpung ni kaw nna Slg. Naing Han Thar ( NMSP), Slg. Hkun Uk Kar (PNLO), U Htun Zaw (ANC) hte Slg. Salaing Hkala Aye (PNLO) ni hkrum zup ai re hpe chye lu ai.
Dai zawn hkrum zup ai gaw simsa lam a matu hkrum zup ai re nga nna U Hla Maung Shwe (MPC) kawn tsun wa sai hpe mung chye lu ai.


text:
The Burmese military and regime are sending more soldiers, weapons and suppliers by (6) Helicopter to Pangwa village Kachin State on 29 Aprd2012 which was formal NDAK border guard force directly under Burmese military command. In spite of recent political reform in Yangon, Burmese military is continuing offensive and intrusion attack against KIA and Kachin civilian. On the same day there was (2) military war plane just landed in Myitkyina city, Kachin State according to eyes witness report from the city. Now NDAK battalion unit (2001) (Burmese Border Guard Force) in Pangwa village, soldiers are reunited with KIO to defend Burmese’s military offensive and oppression against Kachin people according to frontline report. We condemn Burmese military reinforce offensive and intrusion major attack against KIA and especially Kachin people. The Burmese military aggression and brutality against civilian such as burning civilian homes, properties and vital daily supplies, arrest with gunpoint to torture, raping women, force labor as porter in battle frontline and as well as looting live stock.
PANGWA DE HPYEN HTE LAKNAK N GUN SA
The Burmese military and regime are sending more soldiers, weapons and suppliers by (6) Helicopter to Pangwa village Kachin State on 29 Aprd2012 which was formal NDAK border guard force directly under Burmese military command. In spite of recent political reform in Yangon, Burmese military is continuing offensive and intrusion attack against KIA and Kachin civilian. On the same day there was (2) military war plane just landed in Myitkyina city, Kachin State according to eyes witness report from the city. Now NDAK battalion unit (2001) (Burmese Border Guard Force) in Pangwa village, soldiers are reunited with KIO to defend Burmese’s military offensive and oppression against Kachin people according to frontline report. We condemn Burmese military reinforce offensive and intrusion major attack against KIA and especially Kachin people. The Burmese military aggression and brutality against civilian such as burning civilian homes, properties and vital daily supplies, arrest with gunpoint to torture, raping women, force labor as porter in battle frontline and as well as looting live stock.
Labels: Jinghpaw Mung Shiga
10 comments:
- Unknown said...
-
KIA my tsaw where shagan ni e,,, dai helicopter the lanak kaba ni the kap kaw u. Dai nna Radar the yu nna gara kaw du WA NA ngu AI hpe chye jang hkap gap kau GA ... n dai sa WA myein hpe law law sat kaw RA AI. Myitchyina airport hpe mung hpyen n gun n Lu sa hkra zing la RA nga AI
- April 29, 2012 at 9:56 PM
- sammung ramma said...
-
myu tsaw du gaba ni e nan myen ni lai za de ni wa sai nga myit tsang ra ai nga hpa na myen blog hkan tsun hkawm ma ai rai lai za grup yin e yawng bawm hkam hkau mu lung wa jang gap mu shan hte laknak gaba hte gap jang sin yu ai ni sin yu nhkau mi hkru2 yup la mu lung wa ai gap mu nbung li lu hkra gap chya hkat na gaw hkum ma lap mu yaw god bau sin nga na re hkum hkrit mu tsa dan hpe
- April 29, 2012 at 10:38 PM
- padang yesu said...
-
K K chyeju hpe shakawn ai.W P sai run ni ahkyak ai shara hkan tau nna shajin let,annau ni shawng madu madu ra ai.tai hpyen wa a ahkyak dik ai shara hkan zai JAUGAWNG la dat law galaw ra na re.
- April 29, 2012 at 11:14 PM
- fff said...
-
JANJA
pangwa hpe lu zin na gaw KIA na matu nrai nga ai,ya na BGF 2001 hpyen dap gaw na hpyen ma ni KIA de shang mat ai gaw KIA na matu kabu hpa rai nga ai,BGF gaw mung moi na NDAK gaw mung ya KIA hpang de lawm mat ai masha ni gaw ahkyak jahtum rai nga ai ,PANGWA hpe zin di na mung KIA na matu lachyum nnga ai ngu mu ai,hpa di na nga yang gaw PANGWA gaw ahkyak ai shara nrai nga ai PANGWA hpe lu zin na matu masha ngun dat na malai ,KANBAITI hpe zin na matu ngun shadat ai gaw gau di na kaja na re ngu mu ai,2001 hpyen dap ni KIA maga lawm ai hte nang BGF hta ngun gai yawm mat sai re,hpa di na nga yang BGF gaw ngun nga shahtum,magrau grau jahtum hte byin jahtum hpyendap gaw 2001 hpyen dap na masha ni re ai majaw re ai,dai majaw PANGWA hpe nlu zin tim KIA na matu gaw AWNG PADANG KABA lu la sai ngu hpe chye lu sai...gai mung na kabu sai matut di na KANBAITI hpe lu la yang gaw BGF na ahkyak jatum hpe lu zin ai hte bung mat sai re
- April 30, 2012 at 12:07 AM
- hkunman said...
-
God, Chyeju hpe sha graw sha a..nga mu, Mahkawn ma ngoi nga mu, Jinghpaw Wunpawng Myusha ni a-tsam marai, a-sai hpe madun mu,Myen hpyen ni a-asai ashan n-ra ni hpe tam n-mu hkra a-ga hte gayaw gaya di kau mu.MADU YESU HKRISTU HTE KAWA GOD, GAW HTA NI HTA NA A...HKRUNG A..GRIN NGA AI GOD, RAI NGA AI LAM HPE MYEN TSADAN HPE MAJAN GAP AI HTE SAK SE MADUN GA,
- April 30, 2012 at 1:20 AM
- Mau Jin mau Jin said...
-
Myen hpyen hpe Wp mungdan kawn na tsep kawp, gawt shapraw gasat jahtum Kau yang she, an hte Wp myu sha ni ngwi pyaw Shanglawt na re. Hkrumzup hpawng mung galoi n hpawng Ra sai, myen hte hpawng ai meeting gaw, Kachin hpe mayam byin chye shangun ai. Dai re majaw Pangwa hpe mung zing Ra ai, Wp mungdan ting hpe myen tsadan Lata kaw na KIA ni a Tsai a wai zing Kau na ten rai sai. UNITE KACHIN hpe gawde la na ten n Hpang Hkrat shi ai. KARAI KASANG gaw KIA myu sha makawp dap hpe mungdan Lu Hkra makawp maga bausin ya u ga Amen.
- April 30, 2012 at 1:27 AM
- Shanghtin said...
-
N kau comment ni gaw n chye na ai le gara hku ka da ma ai ta?
- April 30, 2012 at 2:39 AM
- Myitrum said...
-
N gun jaw, ningmu jaw ai comment re ngu n' na gaw chye maram ai, lachyum tup hkrak chye na na matu jaw ai comment rai yang grau n'gun lu na shadu ai.Shakut ga tinang a amyu ga she re gaw,
Comment jaw shaja na rai tim sharin la ga....WP mungdan lu yang dai anhte a ga, lailka sha lang ra nare...
- April 30, 2012 at 5:40 AM
- Banma39@gmail.com said...
-
Chye mayu jang jinghpaw kasa hpe san la jang mai na re ..hkau eee.
- April 30, 2012 at 11:50 AM
- gumsan said...
-
Prace the Lord
- April 30, 2012 at 7:43 PM


text:
Do not move an ancient boundary stone set up by your ancestors.( Proverbs 22:28 )
Daw – IV. Gasat Kau Ra Ai Hpyen.
1. Hpyen Madung ;-
1. Hpyen Madung ;-
Wunpawng Mungdan kata de tawt lai je hpre shang wa ai Myen mung maden (Koloni) Lailen gaw Wunpawng Mungdan a hpyen madung re. Galoi raitim, dai zawn re ai Wunpawng Mungdan kata de tawt lai shang kabye je hpre bang wa ai maigan hpen hpe Wunpawng Mungdan kata kaw nna atsai awai shingle gasat gawt shapraw kau na.
2. Shingnan hpyen.
Wunpawng Mungdan masha rai nga ai ninglen tawt lai shang kabye je hpre chyinglau nga ai maigan mung maden hpyen ni kaw bung myen nan nna maigan mung maden a sumdoi daw hkrawng tai let Wunpawng Mungdan hpe jahten sharun ai Wunpawng Mungdan masha ni a ntsa roi rip je hpre dip gamyet sai chyup dang sha nga ai ni mung Wunpawng Mungdan a hpyen kaba rai nga ai. Maigan hpyen madung hte kaga shingnan nang ai kata hpyen ni rai nga ma ai. Shanghte galaw ai lam ni gaw na chying n shawp n kap dik htum ai lam re. Ba ai Ma shingma kawa ai re. Ndai shingnan hpyen ni gaw maigan mung maden hpyen ni Wunpawng Mungdan kata de aten na na magra noi chyinglau rawng nan nga lu hkra maigan hpyen ni a lagaw lata tai ya nga ma ai re majaw maigan hpen hpe gawt shapraw kau lu hkra shan hte hpe shawng a tsai a wai gasat shamyit kau ra ai.
3. Je bat hpen.
Wunpawng Mungdan a hpyen madung hte shingnan hpyen ni hta kaga awm dawm shanglawt nna shadip shahpang lu ai Wunpawng Gumrawng Gumtsa Mungdan gaw gap sa wa na lam hta dingbai dingna byin shangun nga ai ''je bat hpyen'' ni law law naw nga ai. Dai je bat hpyen ni gaw Wunpawng Mungdan Shanglawt Hpung a shwng de htawt lahkrip sa wa na lahkam hpe dingbai dingna lagaw gang ya ai hpyen, Wunpawng Mungdan hte Amyu sha ni a rawt galu kaba wana lam hta dingbai dingna shabyin ya ai hpyen hte, Wunpawng Mungdan awm dawm shanglawt nna shadip jahpang lu ai Gumrawng Gumtsa Mungdan byin tai wa na lam hta dingbai dingna ju shingna byin tai nga ai nigaw, Je bat hpyen rai nga ma ai. Dai majaw, Wunpawng Mungdan Mungshawa a akyu ara a matu ndai Je bat hpyen ni hpe a tsai a wai seng yeng kau ra ai.
XXXXXXXXXXXXXXXXXXX
2. Shingnan hpyen.
Wunpawng Mungdan masha rai nga ai ninglen tawt lai shang kabye je hpre chyinglau nga ai maigan mung maden hpyen ni kaw bung myen nan nna maigan mung maden a sumdoi daw hkrawng tai let Wunpawng Mungdan hpe jahten sharun ai Wunpawng Mungdan masha ni a ntsa roi rip je hpre dip gamyet sai chyup dang sha nga ai ni mung Wunpawng Mungdan a hpyen kaba rai nga ai. Maigan hpyen madung hte kaga shingnan nang ai kata hpyen ni rai nga ma ai. Shanghte galaw ai lam ni gaw na chying n shawp n kap dik htum ai lam re. Ba ai Ma shingma kawa ai re. Ndai shingnan hpyen ni gaw maigan mung maden hpyen ni Wunpawng Mungdan kata de aten na na magra noi chyinglau rawng nan nga lu hkra maigan hpyen ni a lagaw lata tai ya nga ma ai re majaw maigan hpen hpe gawt shapraw kau lu hkra shan hte hpe shawng a tsai a wai gasat shamyit kau ra ai.
3. Je bat hpen.
Wunpawng Mungdan a hpyen madung hte shingnan hpyen ni hta kaga awm dawm shanglawt nna shadip shahpang lu ai Wunpawng Gumrawng Gumtsa Mungdan gaw gap sa wa na lam hta dingbai dingna byin shangun nga ai ''je bat hpyen'' ni law law naw nga ai. Dai je bat hpyen ni gaw Wunpawng Mungdan Shanglawt Hpung a shwng de htawt lahkrip sa wa na lahkam hpe dingbai dingna lagaw gang ya ai hpyen, Wunpawng Mungdan hte Amyu sha ni a rawt galu kaba wana lam hta dingbai dingna shabyin ya ai hpyen hte, Wunpawng Mungdan awm dawm shanglawt nna shadip jahpang lu ai Gumrawng Gumtsa Mungdan byin tai wa na lam hta dingbai dingna ju shingna byin tai nga ai nigaw, Je bat hpyen rai nga ma ai. Dai majaw, Wunpawng Mungdan Mungshawa a akyu ara a matu ndai Je bat hpyen ni hpe a tsai a wai seng yeng kau ra ai.
XXXXXXXXXXXXXXXXXXX
Daw – V.
de bai matut na
Ya Yang Maju Jung Gasat Kau Ra Ai Hpyen.
1. Hpyen Madung;-
de bai matut na
Ya Yang Maju Jung Gasat Kau Ra Ai Hpyen.
1. Hpyen Madung;-


text:
Lahta na shing jawng ai lam hpe lawu na ga baw hte bai myit yu ga.
1-Mung masha ngamu ngamai shimlum lam a matu shing jawng ai.
2-Tengman ai Tara masing kata kaw nga lu na matu.
3-Daru magam ahkaw ahkang lu na matu,
A-Arawng aya
B-Ningbaw Ningla tai lu na,
C-Ting kyeng up hkang lu na,
D-Sut masa kan wang lam,
E-Gumshem ladat up hkang na,
Shanhte kata lam kaw n dai hku shing jawng nga ai. Ndai hta hpa baw byin wa chye ai. Madu hpe madi shadaw masha law wa na matu.
a-Ra lata sinda pa hkaw tsun gahkyin lam
b-Masha n'gun law hkra
c-N'gun ja hkra ring chying hkra
d-Ja gumhpraw arung arai hkum hkra
Ndai shing jawng poi kaba hta mu ai, n'mu ai ladat hte kata masa, n tsa masa hku masha n'gun jahting ra sai majaw manang wa hpe dang kau lu na matu gaw masing kaba jahkrat nna galaw sa ra sai. Ndai shing jawng poi gaw masha law law a ra sharawng ai asak hte shing jawng ra ai poi kaba re majaw grai sadi ra ai. N'shang daw yang si chye ai masha law law galai shai chye ai, masha law law sharen da hkrum chye ai poi re. Masha langai a asak hte dubaw bunglat manu hpe grai myit shachyaw yu ra ai. Sadi ra ai. Lamang jaw kaw lahkam jaw jaw htawt ra sai. Ndai zawn re shing jawng poi a majaw ningbaw ningla ni hte mung chying shawa law law gaw asak ap nawng lai wa sai re. Ga shadawn Aung San zawn re ai ni hpe shada da gram sat kau ai. Dai ni mung Thein Sein hte Aung San Kaw zawn re ni gaw grai sadi ra ai hta lawm ai. Sha n'ga ningbaw tai ai ni law law sadi ra dik ai masa de yawng nga ai.
Raisa, ndai ni hpe sha poi kaba lu yu nga ai zawn rai tim annau ni hte bumnga bawsang ni mung shaning 60 jan sak du baw law law ap nawng arang bang nna shing jawng nga ga ai poi gaw grai n ngut shi ai. Annau ni mung rawt wa yup wa n'tsawm la ai yup mang n'dai hpe nkam mu na saga ai. Simsa lam ga baw dat ai majaw bawsang law law ga garan wa ai n ru n ra byin shangun ai. Kaja nga yang anhte bumnga bawsang ni yawng myit hkrum ai hte UNFC hku matut n'gun dat sa wa yang gaw poi n'dai anhte bawsang ni ra sharawng dik ai shanglawt lu na re.
Dai ni annau ni mung Ningbaw kaba, Du kaba Zau Seng hte ningbaw kaba law law myen a madu kata na byet kanu maza kanu law law hpe shangai shapraw nna sak ap nawng wa sai hpe ja ja dum nga ra ga ai, anhte sai daw Du kaba Lazum Kum Hpang zawn re hpe shari mu yu la gin nga ai, naw sadi ga. ya dai ni mung hpyen gaw anhte makau e sha nga ai re hpe dum ga, dai bawngban hta lawm ai ningbaw kaba Slg kaba ni hpe shadum mayu ai, dai ni mungkan na kai chyan ni lang ai n'hprang shingja gung tsi gaw chyam mu na grai yak ai tsi re masawp hkra nna, marawp hkrup nna ten galu hta she si chye ai gung tsi ni re majaw K K hte rau sak hkrung hkawm sa ga.
Ya dai ni myen mung a mung masa hpyen masa poi kaba gaw mungkan a myit shang sha nga ai poi kaba re majaw annau ni mung madu ang ai shara hte lit nhprai ai sadi maja let kang kang ka ka shakut sa wa ga. Maza kanu law law sha hkrum ai sha n'ga, maza kanu shada mung kawa sha hkat nga sai myen asuya gaw, daw agrawp na hkyen sai, matut shakut gasat ga. Lama myen ni gaw ndai hku ka dan yang nmai jang gaw pahkam hku hpyen dap she u shoi bai jum kau na masa pru nga sai. Rapdaw kata kade n'gun chyam hkat tim hpyen jaubu Min Aung Hlaing gaw zim sha n'gup ntu ai zawn nga dan nna majan matut gasat nga ai hpe maga mi de maram maja yu nga ga.
Poi, nang ngai shang lawm ra sai poi.
Myit grai nsu shi ai tsaw ra dik ai ma ni a singgu krin poi yu nga ai hte wa ntu mat sai dinggai dingla ni a mau mahka nna poi yu ai hpe matut dum ga.
Baren Numraw


text:
September (26) bat Masum
Wunpawng Mungdan Shanglawt Asuya Sinna Ginwang Dap Ba (2) Ginra rai nga ai Mohgaung - Kamaing lam, Sawng Hka mare kaw September (25) ya shana maga de myen hpyen asuya a hpyen mawdaw kaba (6) hpyen n gun hte rau du shang wa sai lam shiga na chye lu ai. N dai myen asuya hpyen hpung ni gaw n gun kaba hte Hpakant maga de bai htu gasat na ni re lam na chye lu ai. Hpakant Myauk Hpyu kaw mung myen asuya hpyen n gun (100) jan bai du taw sai lam shiga mung na chye lu ai.
September (24) bat langai ya shana de KIA myu tsaw share ninghkring ni Hpri Bum kaw na yen kau ai hpang myen ausya hpyen hpung ni gaw Hpri Bum na Hpung woi Sara a nta hpe wan nat kau ya lai wa sai lam hpe mung na chye lu ai.


text:
Myen ni a hkawhkam hkawseng prat hpe hkaja yu yang tinggyeng a akyu ara
lu wa na matu kanu kawa kahpu kanau ni a asak hpe dan di kau na matu
myit li dum ai ni n rai ma ai. Myenmung shanglawt lu wa ai shani kaw nna
dai ni du hkra prat dep ten de du shang wa sai raitimung Myen asuya a
akyang gaw laklai rawt jat wa ai lam n nga ai.
Prat 1-3 (Anoratha,
Bayinnaung, Alonghpaya) ten hta Myenmung lawu daw na bum nga masha ni
hpe Myen amyu byin hkra gara hku shabyawng kau wa ai zawn, ndai prat 4
hta mung bum nga masha yawng hpe shabyawng kau na matu 1962 ning Ne Win
daru magam zing ai shani kaw nna masing jahkrat tawn sai. Ne Win hpe
kade n ju ai Myen General raitimung, Ne Win jahkrat tawn ai policy hpe
dai ni du hkra shadik shatup wa masai.
Ndai ten hta bum nga masha ni
hpe jahten sharun kau lu na matu bum nga masha ni ra sharawng ai ningmu
ni lang nna shamawng jaw nga ma ai. Ga shadawn :- Myenmung gaw federal
hkrang lang ai democracy mungdan gaw-gap na re majaw mungdan hpe makawp
maga na hpyendap mung Federal Army hkrang byin pru wa na matu hkyen sa
wa magang sai. Dai zawn re ai democracy mungdan hpe uphkang na matu Aung
San Suu Kyi gaw President byin tai wa mai ai. Constitution hpe mung
mungmasha ni ra sharawng htaphtuk dum ai hku gram la mai na lam lang hte
lang ndau shamawng wa masai.
Maga mi de rai jang, Myenmung kaw
masha myu bawsang 135 nga ai lam ding yang ndau wa masai. Yaw shada ai
lam gaw, masha myu bawsang shagu gaw laksan mungdaw mying shamying la
mayu ai ni hkrai re. Myenmung zawn re ai mungdan kaji langai kaw mungdaw
135 tawn na matu gaw manghkang kaba galaw la ai sha rai na re majaw
mungdaw mying hpe masha myu bawsang mying n lang ai sha kaga grau
htaphtuk ai mying ni lata lang lu hkra mahkrun jahtuk nga ma ai.
Dai
masing hta la kap nna du na ra ai aten kadun hta Myenmung ting na
yuptung jahpan hkan hta na ma ai lam mungdan ting na masha yawng chye
shajang nga sai re. Dai shaloi Myenmung a myu bawsang chyarang gaw myu
135 sha n rai na sai. Amyu hkying kaba jat wa na masing re. Anhte
Wunpawng amyu ni myu 6 nga ai kaw na myu tsa lam jat wa na re. Ndai lam
hte seng nna gara hku jawm galaw na lam buga de na myitsu salang ni gaw
tinang amyu ni a shangwang kata kaw bawngban ai zawn kaga hpu nau bum
nga amyu ni hte mung jahkrup nga masai lam jawm na lu nga saga ai.
Madung gaw Wunpawng Myusha mying “KACHIN”, Nambat gaw 101 ngu jawm bang
na lam jahkrup nga masai. Mungdan kata kaw jawm shakut nga ai zawn,
maigan de du nga ai hpu nau ni mung maigan de du nga ai kaga bum nga myu
bawsang ni yawng hpe hpaji jaw hkat shadum hkat ai marang e, mungdan
ting a matu mungmasa lam hta kahkyin gumdin lam lu wa nna yawng a matu
awngdang ai lam lu wa na re.
Myen asuya galaw wa ai masing shagu gaw
bum nga masha yawng hpe Myen amyu de byawng shang wa na masing hkrai
rai wa sai. Dai majaw myu bawsang shagu gaw tinang amyu hte mungdan a
amying shingteng hpe makawp maga tawn lu na matu myu langai a hpang
langai rawt malan wa masai. Dai hte maren Ningbaw Kaba Lahtaw Zau Seng
gaw 1961 February 5 ya shani myusha lam yan hta npawt nhpang tawn nhtawm
rawt malan lam woi awn hpang wa sai. Shing rai Myenmung ting na rawt
malan hpung ni yawng gaw myusha lam yan kaw npawt nhpang tawn nna rawt
malan hpang wa ai hkrai rai wa sai.
Dai zawn re ai shingdu lam hta
hkan nna Myenmung a rawt malan labau hta myusha lam yan gaw yit kau n
mai, tsaw htum ai pungding kaw jawm tawn wa saga ai. Shing rai rawt
malan hpung ni yawng a pungding gaw myusha lam yan hta ahkyak jawm tawn
ai marang e, bum nga masha myu langai hpra hta n-gun kaba wa nna dai bum
nga masha ni yawng pawng hpawm dat ai shaloi n-gun na chying kaba ai
hpawngchyawm byin wa na hpe Myen asuya hku nna asan sha mu ya ai majaw
jahten sharun kau lu na matu ladat amyu myu lang wa sai.
Shing re ai
masing hta hkan nna rawt malan hpung ni gaw myusha lam yan hta npawt
nhpang tawn wa ai kaw na dai ni na ten hta law malawng gaw, “Mungmasa
hpe mungmasa ladat hte sanglang la na” ngu ai Myen asuya kaw na madun
dat ai jut de jawm gayin mat wa masai. Myusha lam yan hpe shamat kau ai
rai yang, mungmasa lam hta lang na n-gun mung hkan shamat kau sai majaw
rawt malan hpung law malawng gaw gap hkat jahkring tawn nhtawm Myen
asuya woi awn sa wa nga ai myusha shamyit lam yan de ndum shamyi hkan
yan nang sa wa nga ai hpe mu dat yang na chying hkrit hpa tsang hpa rai
wa sai.
Myenmung a mungmasa labau hpe hkaja yu yang, ahkyak ai
mungmasa lamyi shagu hta Wunpawng Myusha myitsu salang ni shang hparan
ya ai hkrai rai wa sai. Dai ni na ten hta byin pru wa ai manghkang gaw
mungdan ting a matu shadawn sharam n lu, na chying ahkyak ai manghkang
kaba rai nga sai majaw uhpung shagu na Wunpawng Myusha myitsu du salang
ni jawm hpawngchyawm dawdan ai marang e, mungdan ting na rawt malan
hpung ni yawng gaw myusha lam yan hta la kap nna mungmasa ningmu mahkrun
langai a policy npu kaw rau jawm hkawm sa na matu Laiza zuphpawng kaw
jahtuk la lu masai. Ndai masing gaw tsun n dang manu kaba ai shawng nnan
na ninggam awngdang ai lam rai wa sai.
Satan a lit gaw kaning re ai
awngdang lam hpe raitim aten dep jahten sharun kau lu na matu rai nga
ai hpe Ja Chyum laika kaw na hkaja la mai nga ai. Dai hte maren Wunpawng
Myusha ni a woi awn awngdang lam hpe jahten sharun kau lu na matu shada
a lapran kaw nampum latup bang ya ai marang e, aten kadun laman
Wunpawng Myusha ni a kahkyin gumdin lam hpe jahten kau lu ai nangshoi
nangsha nsen ni mawng pru wa magang sai. Ndai zawn re ai mahtai hpe
maram yu yang, anhte amyu ni gaw kaga amyu ni hpe mungmasa numdaw nkau
kaw lam woi awn lu ai zawn satan wa a gunglau ai hpe koi yen kau lu na
matu Yehowa jaw da ya ai machye machyang hpe lang shaman ai madang rai
wa nga sai.
Dai ni na ta tut bungli hpe maram yu yang, tai hpyen wa
gaw rawt malan hpung ni hte hkrum shaga shagu myusha lam yan hpe koi kau
nhtawm n-gun kya nga ai mungmasa lam hta ginchyum woi dat lu hkra
shakut nga ai hpe mu lu ai. Dai masing hpe mu ya ai Wunpawng salang ni
gaw myusha lam yan hta madung tawn nna hkrum bawngban awngdang wa lu na
matu aten la nna jahtuk nga ma ai hpe maram lu ai.
Ndai zawn re ai
hpaji shingjawng poi kaw awngdang wa lu na matu shawng lam kaw myit
simsa ai hte ta tut dawdan galaw sa wa lu na matu na chying ahkyak ai
zawn, shingdu kaw nga let hpaji jawm jaw nga ai ni mung ahkyak kaba rai
nga ai. Wunpawng Myusha ni gaw myusha lam yan hta shara mi kaw nlawm
yang shara mi kaw lawm nga chyalu re. Shing rai anhte a yaw shada tawn
ai pandung de ahkum ara du wa shajang na matu gaw anhte yawng a kahkyin
gumdin ai nyan hpaji atsam a n-gun rai nga ai hpe kam let shakut sa wa
ga law.
Aji Pa Jau
20 December 2013
Myen ni a hkawhkam hkawseng prat hpe hkaja yu yang tinggyeng a akyu ara lu wa na matu kanu kawa kahpu kanau ni a asak hpe dan di kau na matu myit li dum ai ni n rai ma ai. Myenmung shanglawt lu wa ai shani kaw nna dai ni du hkra prat dep ten de du shang wa sai raitimung Myen asuya a akyang gaw laklai rawt jat wa ai lam n nga ai.
Prat 1-3 (Anoratha, Bayinnaung, Alonghpaya) ten hta Myenmung lawu daw na bum nga masha ni hpe Myen amyu byin hkra gara hku shabyawng kau wa ai zawn, ndai prat 4 hta mung bum nga masha yawng hpe shabyawng kau na matu 1962 ning Ne Win daru magam zing ai shani kaw nna masing jahkrat tawn sai. Ne Win hpe kade n ju ai Myen General raitimung, Ne Win jahkrat tawn ai policy hpe dai ni du hkra shadik shatup wa masai.
Ndai ten hta bum nga masha ni hpe jahten sharun kau lu na matu bum nga masha ni ra sharawng ai ningmu ni lang nna shamawng jaw nga ma ai. Ga shadawn :- Myenmung gaw federal hkrang lang ai democracy mungdan gaw-gap na re majaw mungdan hpe makawp maga na hpyendap mung Federal Army hkrang byin pru wa na matu hkyen sa wa magang sai. Dai zawn re ai democracy mungdan hpe uphkang na matu Aung San Suu Kyi gaw President byin tai wa mai ai. Constitution hpe mung mungmasha ni ra sharawng htaphtuk dum ai hku gram la mai na lam lang hte lang ndau shamawng wa masai.
Maga mi de rai jang, Myenmung kaw masha myu bawsang 135 nga ai lam ding yang ndau wa masai. Yaw shada ai lam gaw, masha myu bawsang shagu gaw laksan mungdaw mying shamying la mayu ai ni hkrai re. Myenmung zawn re ai mungdan kaji langai kaw mungdaw 135 tawn na matu gaw manghkang kaba galaw la ai sha rai na re majaw mungdaw mying hpe masha myu bawsang mying n lang ai sha kaga grau htaphtuk ai mying ni lata lang lu hkra mahkrun jahtuk nga ma ai.
Dai masing hta la kap nna du na ra ai aten kadun hta Myenmung ting na yuptung jahpan hkan hta na ma ai lam mungdan ting na masha yawng chye shajang nga sai re. Dai shaloi Myenmung a myu bawsang chyarang gaw myu 135 sha n rai na sai. Amyu hkying kaba jat wa na masing re. Anhte Wunpawng amyu ni myu 6 nga ai kaw na myu tsa lam jat wa na re. Ndai lam hte seng nna gara hku jawm galaw na lam buga de na myitsu salang ni gaw tinang amyu ni a shangwang kata kaw bawngban ai zawn kaga hpu nau bum nga amyu ni hte mung jahkrup nga masai lam jawm na lu nga saga ai. Madung gaw Wunpawng Myusha mying “KACHIN”, Nambat gaw 101 ngu jawm bang na lam jahkrup nga masai. Mungdan kata kaw jawm shakut nga ai zawn, maigan de du nga ai hpu nau ni mung maigan de du nga ai kaga bum nga myu bawsang ni yawng hpe hpaji jaw hkat shadum hkat ai marang e, mungdan ting a matu mungmasa lam hta kahkyin gumdin lam lu wa nna yawng a matu awngdang ai lam lu wa na re.
Myen asuya galaw wa ai masing shagu gaw bum nga masha yawng hpe Myen amyu de byawng shang wa na masing hkrai rai wa sai. Dai majaw myu bawsang shagu gaw tinang amyu hte mungdan a amying shingteng hpe makawp maga tawn lu na matu myu langai a hpang langai rawt malan wa masai. Dai hte maren Ningbaw Kaba Lahtaw Zau Seng gaw 1961 February 5 ya shani myusha lam yan hta npawt nhpang tawn nhtawm rawt malan lam woi awn hpang wa sai. Shing rai Myenmung ting na rawt malan hpung ni yawng gaw myusha lam yan kaw npawt nhpang tawn nna rawt malan hpang wa ai hkrai rai wa sai.
Dai zawn re ai shingdu lam hta hkan nna Myenmung a rawt malan labau hta myusha lam yan gaw yit kau n mai, tsaw htum ai pungding kaw jawm tawn wa saga ai. Shing rai rawt malan hpung ni yawng a pungding gaw myusha lam yan hta ahkyak jawm tawn ai marang e, bum nga masha myu langai hpra hta n-gun kaba wa nna dai bum nga masha ni yawng pawng hpawm dat ai shaloi n-gun na chying kaba ai hpawngchyawm byin wa na hpe Myen asuya hku nna asan sha mu ya ai majaw jahten sharun kau lu na matu ladat amyu myu lang wa sai.
Shing re ai masing hta hkan nna rawt malan hpung ni gaw myusha lam yan hta npawt nhpang tawn wa ai kaw na dai ni na ten hta law malawng gaw, “Mungmasa hpe mungmasa ladat hte sanglang la na” ngu ai Myen asuya kaw na madun dat ai jut de jawm gayin mat wa masai. Myusha lam yan hpe shamat kau ai rai yang, mungmasa lam hta lang na n-gun mung hkan shamat kau sai majaw rawt malan hpung law malawng gaw gap hkat jahkring tawn nhtawm Myen asuya woi awn sa wa nga ai myusha shamyit lam yan de ndum shamyi hkan yan nang sa wa nga ai hpe mu dat yang na chying hkrit hpa tsang hpa rai wa sai.
Myenmung a mungmasa labau hpe hkaja yu yang, ahkyak ai mungmasa lamyi shagu hta Wunpawng Myusha myitsu salang ni shang hparan ya ai hkrai rai wa sai. Dai ni na ten hta byin pru wa ai manghkang gaw mungdan ting a matu shadawn sharam n lu, na chying ahkyak ai manghkang kaba rai nga sai majaw uhpung shagu na Wunpawng Myusha myitsu du salang ni jawm hpawngchyawm dawdan ai marang e, mungdan ting na rawt malan hpung ni yawng gaw myusha lam yan hta la kap nna mungmasa ningmu mahkrun langai a policy npu kaw rau jawm hkawm sa na matu Laiza zuphpawng kaw jahtuk la lu masai. Ndai masing gaw tsun n dang manu kaba ai shawng nnan na ninggam awngdang ai lam rai wa sai.
Satan a lit gaw kaning re ai awngdang lam hpe raitim aten dep jahten sharun kau lu na matu rai nga ai hpe Ja Chyum laika kaw na hkaja la mai nga ai. Dai hte maren Wunpawng Myusha ni a woi awn awngdang lam hpe jahten sharun kau lu na matu shada a lapran kaw nampum latup bang ya ai marang e, aten kadun laman Wunpawng Myusha ni a kahkyin gumdin lam hpe jahten kau lu ai nangshoi nangsha nsen ni mawng pru wa magang sai. Ndai zawn re ai mahtai hpe maram yu yang, anhte amyu ni gaw kaga amyu ni hpe mungmasa numdaw nkau kaw lam woi awn lu ai zawn satan wa a gunglau ai hpe koi yen kau lu na matu Yehowa jaw da ya ai machye machyang hpe lang shaman ai madang rai wa nga sai.
Dai ni na ta tut bungli hpe maram yu yang, tai hpyen wa gaw rawt malan hpung ni hte hkrum shaga shagu myusha lam yan hpe koi kau nhtawm n-gun kya nga ai mungmasa lam hta ginchyum woi dat lu hkra shakut nga ai hpe mu lu ai. Dai masing hpe mu ya ai Wunpawng salang ni gaw myusha lam yan hta madung tawn nna hkrum bawngban awngdang wa lu na matu aten la nna jahtuk nga ma ai hpe maram lu ai.
Ndai zawn re ai hpaji shingjawng poi kaw awngdang wa lu na matu shawng lam kaw myit simsa ai hte ta tut dawdan galaw sa wa lu na matu na chying ahkyak ai zawn, shingdu kaw nga let hpaji jawm jaw nga ai ni mung ahkyak kaba rai nga ai. Wunpawng Myusha ni gaw myusha lam yan hta shara mi kaw nlawm yang shara mi kaw lawm nga chyalu re. Shing rai anhte a yaw shada tawn ai pandung de ahkum ara du wa shajang na matu gaw anhte yawng a kahkyin gumdin ai nyan hpaji atsam a n-gun rai nga ai hpe kam let shakut sa wa ga law.
Aji Pa Jau
20 December 2013